text:
TULONG PARA ITI PAMILIA | AGTUTUBO
No Kasano a Labanan ti Sulisog
TI PROBLEMA
“No dadduma, dawdawaten dagiti babbai ti numero ti teleponok ken aw-awisendak a makiseks. Agkedkedak ken pumanawak no kuan. Ngem kalpasanna pampanunotek, ‘Kasano ngata no intedko ti numerok?’ Kinapudnona, nakapimpintas ti dadduma kadakuada. Isu a natural a mapanunotko, ‘Apay koma ta saan?’”—Carlos, * 16.
Kaslaka kadi ken Carlos a makilablaban iti sulisog? No wen, kabaelam ti agballigi.
TI MASAPUL A MAAMMUAM
Maipaspasangotayo amin iti sulisog—uray dagiti adulto. Adu ngamin ti kita ti sulisog. Adulton ni apostol Pablo idi insuratna: “Pudno a pagragsakak ti linteg ti Dios . . . , ngem makitak iti kamkamengko ti sabali a linteg a makigubgubat iti linteg ti panunotko ken mangiturturong kaniak a kautibo iti linteg ti basol.” (Roma 7:22, 23) Nupay narigat, nalabanan ni Pablo ti tarigagayna nga agbasol isu a kabaelam met dayta! Apay koma nga agpaadipenka kadagiti tarigagaymo? (1 Corinto 9:27) No masursurom a labanan ti sulisog bayat nga agtutuboka pay, maliklikam ti adu a pakadanagan ita ken talaga a mausarmonto dayta a nagpateg nga abilidad inton adultokan.
Ti media rubrubrobanna ti sulisog. Dinakamat ti Biblia ti maipapan “kadagiti tarigagay a naikasigudan iti kinaagtutubo” ken talaga a napigsa dagita. (2 Timoteo 2:22) Ngem dagita a tarigagay ket masansan a rubrubroban ti TV, dagiti pelikula, musika, ken libro a mailaklako kadagiti agtutubo babaen iti panangipakitada a saan a dakes ti tumulok iti sulisog. Kas pagarigan, no ‘in love’ ti dua a karakter iti maysa a pelikula, sigurado la ketdi nga addanto eksena iti estoria nga agseksda. Nupay kasta, ibaga ti Biblia a dagiti pudpudno a lallaki ken babbai kabaelanda ti ‘agtultuloy nga umadayo kadagiti nainlasagan a tarigagay.’ (1 Pedro 2:11) Kaipapanan dayta a kabaelam met a labanan ti sulisog. Ngem kasano?
TI MABALINMO NGA ARAMIDEN
Ammuem dagiti pagkapuyam. Uray natibker ti kawar, mapugsat dayta no adda nakapuy a pasetna. Nagdakkel met ti posibilidad a madadael ti determinasionmo a mangaramid iti umiso kadagiti situasion a naglakaka a tumulok iti sulisog. Aniada a pagkapuyam ti masapul a kontrolem?—Prinsipio ti Biblia: Santiago 1:14.
Saganaam ti sulisog. Panunotem dagiti situasion a mabalin a maipasangoka iti sulisog. Panunotem no kasanom a labanan ti kasta a sulisog no bilang dumteng dayta.—Prinsipio ti Biblia: Proverbio 22:3.
Patibkerem ti determinasionmo. Idi masulisog ni Jose iti seksual nga immoralidad, kinunana: “Kasano koma a maaramidko daytoy dakkel a kinadakes ket pudno nga agbasolak a maikaniwas iti Dios?” (Genesis 39:9) Ipakita ti sasao a “kasano koma a maaramidko” a natibker ti determinasion ni Jose a mangaramid iti umiso ken mangliklik iti dakes. Kastaka met kadi?
Agbirokka iti makatulong a gagayyem. Maliklikam ti adu a sulisog iti biagmo no ti piliem a pakikaduaan ket dagidiay nasayaat ti prinsipioda a kas kenka. Kuna ti Biblia: “Daydiay makipagna kadagiti masirib a tattao agbalinto a masirib.”—Proverbio 13:20.
Liklikam dagiti situasion nga ad-adda a mangparigat kenka a manglaban iti sulisog. Kas pagarigan:
Dimo ipalubos a duduakayo laeng iti dimo kapada iti sekso.
Dika aginternet iti oras wenno lugar a mabalin a masulisogka nga agbuya iti pornograpia.
Adaywam dagidiay mangipakpakita iti panagsasao ken konduktada a makaay-ayo ti agaramid iti dakes.
Aniada a pagalagadan ti ipaannurotmo iti bagim tapno matulonganka a mangliklik iti sulisog?—Prinsipio ti Biblia: 2 Timoteo 2:22.
Agkararagka. Kinuna ni Jesus kadagiti adalanna: “Agkararagkayo nga agpatpatuloy, tapno saankayo a sumrek iti pannakasulisog.” (Mateo 26:41) Kinapudnona, kayat ni Jehova a Dios a malabanam ti sulisog, ket matulongannaka a mangaramid iti dayta. Kuna ti Biblia: “Saannanto nga ipalubos a masulisogkayo iti labes ti kabaelanyo nga itured, no di ket maigiddan iti pannakasulisog aramidennanto met ti dalan a pagruaran tapno mabalinanyo nga ibturan dayta.”—1 Corinto 10:13.
^ par. 4 Nabaliwan ti nagan.
Ammuem ti Ad-adu Pay
Malabanam ti Sulisog!
Tallo a pamay-an a makatulong tapno maaddaanka iti determinasion.
Kasanok a Masaranget ti Sulisog?
Ammuem dagiti praktikal nga addang a mabalinmo nga aramiden tapno malimitaram wenno naan-anay a maliklikam ti sulisog.


c: text/html

text:
1Timmakder dagiti amin a kamkameng ti Sanhedrin ket impanda ni Jesus ken ni Pilato. 2Rinugianda ti nagiparang kadagiti pammabasolda kenkuana. “Natiliwanmi daytoy a tao a mangal-allilaw kadagiti kailianmi,” kinunada. “Iparparitna ti panagbayad iti buis iti Emperador. Kunkunana pay nga isu ti Cristo a maysa nga ari.” 3“Sika kadi ti Ari dagiti Judio?” sinaludsod ni Pilato. “Nasaomon,” insungbat ni Jesus. 4Ket kinuna ni Pilato kadagiti panguloen a papadi ken kadagiti tattao, “Awan masarakak a pakaigapuan iti pannakadusa daytoy a tao.” 5Ngem inyad-addada ti nagkuna: “Babaen iti pannursurona, sugsoganna dagiti tattao a mangriribuk iti entero a Judea. Inrugina idiay Galilea, ket adda ditoyen.” 6“Taga-Galilea kadi daytoy a tao?” sinaludsod ni Pilato idi mangngegna daytoy. 7Ket naammoanna a naggapu ni Jesus iti lugar nga iturayan ni Herodes. Imbaonna ngarud ken ni Herodes nga adda idi idiay Jerusalem. 8Nabayagen a kayat ni Herodes a makitana ni Jesus. Maragsakan unay idi maidatag kenkuana ta nadamdamagnan ti maipapan kenkuana ket ninamnamana ti makakita iti milagro nga iparang ni Jesus. 9Adu ti sinaludsod ni Herodes, ngem pulos a saan a simmungbat ni Jesus. 10Adda a nakatakder sadiay dagiti panguloen a papadi ken mamaestro iti Linteg ket indatagda dagiti agkakadagsen a pammabasolda ken ni Jesus. 11Pinagang-angawan ken linalais ni Herodes ken dagiti soldado. Kinawesanda ni Jesus iti narangrang a lupot sada pinaisubli ken ni Pilato. 12Manipud iti dayta nga aldaw, aggayyemen da Herodes ken ni Pilato, numan pay aggin-ginnurada idi. 13Pinaayaban ni Pilato dagiti panguloen a papadi, dagiti agtuturay ken dagiti tattao. 14Kinunana kadakuada, “Insaklangyo kaniak daytoy a tao ket imbagayo nga al-allilawenna dagiti tattao. Inusigko iti imatangyo ket awan nasarakak nga inaramidna kadagiti ipabpabasolyo kenkuana. 15Uray ni Herodes, awan nasarakanna, isut’ gapuna a pinaisublina kadatayo. Awan naaramid daytoy a tao a pakaigapuan ti pannakapapatayna. 16Ngarud, pasaplitko laeng sakonto palubosan.” 18Ngem sangsangkamaysa dagiti tattao a nangipukkaw, “Papapataymo! Ni Barrabas ti kayatmi a wayawayaam!” ( 19Naibalud ni Barrabas gapu iti riribuk a naaramid iti siudad, ken gapu ta pimmatay.) 20Kayat ni Pilato a wayawayaan ni Jesus, isut’ gapuna a kinasaona manen dagiti tattao. 21Ngem impukkawda, “Pailansam iti krus! Pailansam iti krus!” 22Pinitlo ni Pilato ti nagkuna kadakuada, “Ania kadi ti basolna? Awan nasarakak nga inaramidna a pakaigapuan ti pannakapapatayna. Pasaplitko laeng sakonto palubosan.” 23Ngem inyad-adda dagiti tattao ti nangyikkis a mailansa ni Jesus iti krus ket iti kamaudianna, naipangag ti dawatda. 24Inkeddeng ni Pilato ti sentensia, kas kiddawda. 25Winayawayaanna ti lalaki a kayatda, ti naibalud gapu iti riribuk ken pammapatay, ket inyawatna ni Jesus kadakuada tapno aramidenda ti kaykayatda. 26Impanaw dagiti soldado ni Jesus. Iti dalan, nasabetda ti maysa a lalaki nga agnagan Simon a taga-Cirene a naggapu iti away, ket agturong iti siudad. Tiniliwda ket impabaklayda kenkuana ti krus sada impasaruno ken ni Jesus. 27Adu a tattao ti simmurot ken ni Jesus. Sumagmamano kadakuada ti babbai. Sangsangitan ken dungdung-awanda ni Jesus. 28Tinaliawna ida ket kinunana, “Babbai a taga-Jerusalem, didak sangsangitan! Dagiti bagbagiyo ken dagiti annakyo ketdi ti sangitanyo! 29Ta umasidegen dagiti aldaw a panagkunanto dagiti tat-tao, ‘Nagasat dagiti babbai a di nagan-anak, di nagsikog ken di nagpasuso!’ 30Daytanto ti tiempo a panagkuna dagiti tattao kadagiti bambantay, ‘Tupakandakami!’ ken kadagiti turturod, ‘Gaburandakami!’ 31No kastoy ti maaramid no naata ti kayo, anianto ketdin no nagango?” 32Adda dua a kriminal nga inkuyogda a mapapatay met a kagiddan ken ni Jesus. 33Idi dimtengda iti lugar a managan “Bangabanga,” inlansada ni Jesus iti krus. Inlansada met dagiti dua a kriminal, maysa iti makannawan ket ti sabali iti makannigid ni Jesus. 34“Ama,” kinuna ni Jesus, “pakawanem ida ta dida ammo ti ar-aramidenda.” Nagbibingayan dagiti soldado dagiti pagan-anay ni Jesus babaen iti panagbibinnunotda. 35Nagtatakder sadiay dagiti tattao nga agbuybuya idinto a linalais dagiti panguloen a Judio a kunkunada, “Insalakanna dagiti dadduma. Isalakanna man ngarud ti bagina no isu ti Cristo a pinili ti Dios!” 36Linalais met dagiti soldado. Immasidegda ken ni Jesus sada inyawatan iti suka. 37“Isalakanmo ta bagim, no sika ti Ari dagiti Judio!” kinunada. 38Adda kastoy a naisurat iti ngatoen ni Jesus: “Daytoy ti Ari dagiti Judio.” 39Pinabpabainan ti maysa kadagiti kriminal a nailansa. “Saan kadi a sika ti Cristo?” kinunana. “Isalakanmo ngarud ta bagim ket isalakannakami met!” 40Ngem binabalaw ti kaduana a kriminal. “Dika aya agbuteng iti Dios?” kinunana. “Agpapadatayo amin a madusdusa. 41Rebbengna nga agsagabata gapu iti inaramidta. Ngem daytoy a tao, awan dakes nga inaramidna.” 42Ket kinunana ken ni Jesus, “Laglagipennak, Jesus, inton mapanka iti pagariam.” 43Kinuna ni Jesus kenkuana, “Ibagak kenka daytoy: Ita nga aldaw, makipagyankanto kaniak idiay Paraiso.” 44Dandani tengnga ti aldaw idi agsipnget iti entero a daga ket nagpaut agingga iti alas tres iti malem. 45Napigis a naggudua ti kurtina a naibengbeng iti Templo. 46Nagpukkaw ni Jesus iti napigsa: “Ama, kadagita imam yawatko ti espirituk!” Apaman a nasaona daytoy, nauyosen ti biagna. 47Idi makita ti kapitan dagiti soldado ti napasamak, nagdaydayaw iti Dios. “Pudno nga awan basol daytoy a tao!” kinunana. 48Nakita dagiti tattao a napan nagbuya ti napasamak ket nagawidda amin a mangdandanog iti barukongda a mangipakita iti panagladingitda. 49Iti adayo bassit, nakatakder dagiti amin a gagayyem ni Jesus ken dagiti babbai a simmursurot kenkuana manipud Galilea. Nakitada dagitoy a napasamak. 50-52 Adda lalaki a napan ken ni Pilato tapno dawatenna ti bangkay ni Jesus. Isu ni Jose a naggapu iti ili ti Arimatea idiay Judea. Nalinteg ken natakneng a tao ni Jose ken paspasungadenna ti idadateng ti Pagarian ti Dios. Nupay maysa a kameng ti Sanhedrin, saan nga immanamong iti inkeddeng ken inaramidda. 53Kalpasan ti panangibabana iti bangkay, binungonna iti linen a lupot sana inkabil iti tanem a naikungkong iti bato ken di pay nausar. 54Aldaw idi a Panagsagana, ket dandani mangrugin ti Aldaw a Panaginana. 55Simmurot ken ni Jose dagiti babbai a kimmuykuyog ken ni Jesus manipud Galilea. Nakitada ti tanem ken ti pannakaikabil ti bangkayna. 56Kalpasanna, nagawidda ket insaganada dagiti bangbanglo ken sapsapo nga agpaay iti bangkay. Ket iti Aldaw a Panaginana, naginanada kas sagudayen ti Linteg.
Copyright
Learn More

robotstxt: allowed

filter: keep


text:
Sala
Ti sala ket maysa a tipo ti arte ken kadawyan a mangiraman iti panagggunay ti bagi, ken kadawyan daytoy a ritmiko ken iti samiweng. Daytoy ket naararamid kadagit iadu a kultura a kas porma ti managrikna a panagiyebkas, sosial a pannakitignay, wenno panagwatwat, iti maysa a espiritual wenno ti panagpabuya, ken masansan pay nga inus-usar a panangiyebkas kadagiti kapanunotan wenno panangibaga ti istoria. Ti sala ket mabalin pay a maikeddeng a kas maysa a porma ti di berbo a pannakisinnarita a nagbaetan ti tattao wenno dagiti ayup, kasla dagiti sala ti uyokan ken dagiti tabas ti panagkukua kasla dagiti sala ti panaginnala.
Dagit ipanangipalpalawag no ania ti pakabuklan ti sala ket segun kadagiti sosial ken kultural nga ugali ken dagiti sensibilidad ti estetika, artistiko ken moral.
Dagiti nagibasaran[urnosen | urnosen ti taudan]
- Dagiti nota
Dagiti silpo ti ruar[urnosen | urnosen ti taudan]
- Midia a mainaig iti Sala iti Wikimedia Commons
- Chisholm, Hugh, ed. (1911). "Dance". Encyclopædia Britannica (Maika-11 nga ed.). Pagmalditan ti Unibersidad ti Cambridge.
- Dagiti naipakasaritaan a panangiladawan ti panagsala manipud idi 3300 S.K. aginggana idi 1911 A.D. manipud idiay Gandat ti Gutenberg
- Nailian a Museo ti Sala ti Estados UNidos ken Salas ti Dayaw


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Sudan
Congregation of Jehovah’s Witnesses Khartoum State
PO Box 957
11111
KHARTOUM
SUDAN
+249 919-694805
+249 922-838186
+249 922-255372
Oras ti Opisina
Domingo agingga iti Huebes
8:00 a.m. agingga iti 5:30 p.m.


text:
Leksion 14
Apay nga Adda Organisasion ti Dios?
1. Apay nga inorganisar ti Dios ti nagkauna nga Israel?
Inorganisar ti Dios dagiti kaputotan ti patriarka a ni Abraham kas maysa a nasion ken impaayanna ida iti linlinteg a surotenda. Inawaganna dayta a nasion iti “Israel” ken dayta a nasion ti nangitalkanna iti pudno a panagdayaw ken iti saona. (Salmo 147:19, 20) Iti kasta, magunggonaan dagiti tattao iti amin a nasion babaen iti Israel.—Basaem ti Genesis 22:18.
Dagiti Israelita ti pinili ti Dios nga agbalin a saksina. Ipakita ti pakasaritaanda no kasano a magunggonaan dagiti tattao no agtulnogda kadagiti linteg ti Dios. (Deuteronomio 4:6) Gapuna, maam-ammo ti sabsabali ti pudno a Dios babaen kadagiti Israelita.—Basaem ti Isaias 43:10, 12.
2. Apay a naorganisar dagiti pudno a Kristiano?
Napukaw ti Israel ti anamong ti Dios idi agangay ket ti kongregasion Kristiano ti insukat ni Jehova iti dayta a nasion. (Mateo 21:43; 23:37, 38) Kas kasukat dagiti Israelita, dagiti pudno a Kristiano ti mangsaksi ita ken Jehova.—Basaem ti Aramid 15:14, 17.
Inorganisar ni Jesus dagiti pasurotna tapno mangasaba ken agaramidda kadagiti adalan iti amin a nasion. (Mateo 10:7, 11; 24:14; 28:19, 20) Itan ti katibok daytoy a trabaho, bayat daytoy arinunos ti agdama a sistema ti bambanag. Iti umuna a gundaway iti pakasaritaan ti tao, minilion itan a tattao iti amin a nasion ti pinagkaykaysa ni Jehova iti pudno a panagdayaw. (Apocalipsis 7:9, 10) Naorganisar dagiti pudno a Kristiano tapno agpipinnaregta ken agtitinnulongda. Iti intero a lubong, tagtagiragsakenda kadagiti gimongda ti agpapada a programa ti pannakaisuro a naibatay iti Biblia.—Basaem ti Hebreo 10:24, 25.
3. Kasano a nangrugi ti organisasion dagiti Saksi ni Jehova iti moderno a panawen?
Idi dekada 1870, adda bassit a grupo dagiti estudiante ti Biblia a nangrugi a mangbirok kadagiti nabayagen a napukaw a kinapudno iti Biblia. Naammuanda nga inorganisar idi ni Jesus ti kongregasion Kristiano tapno mangasaba. Gapuna, inyussuatda ti kampania a panangikasaba iti Pagarian iti intero a lubong. Idi 1931, inawatda ti nagan a Saksi ni Jehova.—Basaem ti Aramid 1:8; 2:1, 4; 5:42.
4. Kasano ti pannakaorganisar dagiti Saksi ni Jehova?
Idi umuna a siglo, dagiti kongregasion Kristiano iti adu a pagilian ket nagunggonaan iti panangiwanwan ti maysa a bagi a manarawidwid a buklen dagiti apostol ken lallakay. Bigbigbigenda ni Jesus kas Ulo ti kongregasion. (Aramid 16:4, 5) Umasping iti dayta, dagiti Saksi ni Jehova iti intero a lubong mabembenepisiaranda ita iti panangiwanwan ti maysa a Bagi a Manarawidwid a buklen dagiti panglakayen nga aduan iti kapadasan. Daytoy ti mangiwanwanwan kadagiti sanga nga opisina dagiti Saksi ni Jehova a mangipatpatarus, mangyim-imprenta, ken mangiwarwaras kadagiti publikasion iti nasuroken nga 600 a lenguahe. Maus-usar dagitoy a publikasion iti panangadal iti Biblia. Iti kasta a pamay-an, ipapaay ti Bagi a Manarawidwid dagiti naibatay-Biblia a pammaregta ken panangiwanwan iti nasuroken a 100,000 a kongregasion iti intero a lubong. Iti tunggal kongregasion, adda dagiti kualipikado a lallaki nga agserserbi kas panglakayen wenno manangaywan. Siaayat nga ay-aywanan dagitoy a lallaki ti arban ti Dios.—Basaem ti 1 Pedro 5:2, 3.
Naorganisar dagiti Saksi ni Jehova tapno ikasabada ti naimbag a damag ken agaramidda kadagiti adalan. Kas kadagiti apostol, mangaskasabakami iti binalaybalay. (Aramid 20:20) Ituktukonmi met ti panagadal iti Biblia kadagiti napasnek nga agsapsapul iti kinapudno. Ngem dagiti Saksi ni Jehova ket saan laeng a basta maysa nga organisasion. Kamengkami iti pamilia nga addaan iti naayat nga Ama. Maseknankami iti maysa ken maysa kas agkakabsat. (2 Tesalonica 1:3) Yantangay naorganisar ti ili ni Jehova a mangaramid iti pagayatan ti Dios ken tumulong iti sabsabali, isuda ti kararagsakan a pamilia ditoy daga.—Basaem ti Salmo 33:12; Aramid 20:35.
Ammuem ti Ad-adu Pay
Agtalinaedka iti Ayat ti Dios
Kasanotayo a maipakita ti ayat ken panagyaman iti amin nga inaramid ni Jehova para kadatayo?
Ania a Kita ti Tattao Dagiti Saksi ni Jehova?
Mano ti am-ammom a Saksi ni Jehova? Ania a talaga ti ammom maipapan kadakami?


text:
AGBALIN A MAS EPEKTIBO ITI MINISTERIO
Kampania a Panagimbitar iti Kombension
Kada tawen, napalalo ti gagartayo a mangtagiragsak iti naespirituan a padaya kadagiti rehional a kombensiontayo. Tapno maramanan met ti sabsabali ti kinaimbag ni Jehova, agimbitartayo iti adu a tumabuno. (Sal 34:8) Tingitingen ti tunggal bagi dagiti panglakayen ti kasayaatan a pannakausar dagiti imbitasion.
DAGITI DETALYE A LAGLAGIPEN
Kaano ti kombensionko?
Kaano a mangrugi ti kampania ti kongregasionmi?
Kaano a maaramid dagiti taripnong sakbay ti panangasaba?
Ania dagiti kalatko para iti kampania?
Siasino dagiti planok nga imbitaran?
ANIA TI IBAGAM?
Kalpasan ti gagangay a panangkablaaw, mabalinmo nga ibaga:
“Makiramramankami iti sangalubongan a kampania a panagibunong iti daytoy nga imbitasion para iti nakapatpateg nga okasion. Makita ditoy imbitasion ti petsa, oras, ken pakaangayanna. Maragsakankami a makakitanto kadakayo.”
KASANOM A MAPARAYRAY TI INTERES?
Nupay kayattayo ti agawis iti adu a tumabuno iti kombension, alertotayo koma a mangparayray iti aniaman a naipakita nga interes.
Mabalinmo nga itukon ti magasin ken imbitasion kadagiti ngudo ti lawas.


text:
Doctrina Christiana
Ti Doctrina Christiana ket sinurat ni Padre Juan de Plasencia, ken isu daytoy ti immuna nga am-ammo a naimaldit a libro iti Filipinas, idi 1593.[1]
Ti Doctrina Christiana ket naidumduma a saan laeng a naimaldit idi un-unana nga al-aldaw ngem naimaldit pay iti napasayaat a Gotiko a kita ti letra iti pagsasao nga Espaniol, ken adda pay dagiti kopiana a bersion iti pagssasao a Tagalog, iti Latin a kurdit ken ti kadawyan nga inus-usar a baybayin a kurdit dagiti tao a patneng idi un-unana nga al-aldaw, ken maysa pay a naipatarus iti kasisigud a pagsasao nga Intsik. Idi 1621 adda met naipablaak a kopia iti pagsasao nga Ilokano a naisurat ni Padre Francisco Lopez ken tinulongan ni Pedro Bukaneg,[2] naisurat daytoy iti kurdit a baybayin ken ti titulona ket nabaliwan a kas Doctrina Cristiana en la Lengua Española e Yloca (naawanan ti letra nga h ti Christiana), inus-usar dagiti Kastila daytoy a libro iti pinagisuroda iti Katoliko.
Adda met dagiti kontrobersia no annia met iti immuna a libro iti Espania a Filipinas, adda met dagiti eskolar a namatmati nga iti bersiyon ti pagsasao nga Intsik a natituluan iti Doctrina Christiana en letra y lengua China (Wuchi t’ien-chu cheng-chiao chen-chuan shih-lu) ken naimaldit idi 1590 inggana ti 1592 ti Intsik a mam-amaldit a ni Keng Yong idiay Manila sakbáy nga rimmuar dagiti Espania ken Tagalog a bersiyon. Dagiti immuna a panangibasar kadagiti dua a bersion ket naggapu ken ni Gómez Pérez Dasmariñas, ti maika-pito a gobernador-heneral iti Filipinas, a nagisurat ken ni Philip II ti Espania idi Hunio 20, 1593, a kastoy ti naisurat:
“Apo, iti Kadungnguan a naganmo, Addaak iti daytoy laeng a naminsan, ngamin ta adda iti napateg a masapsapul, no mangted ti lisensia ti panangimaldit kadagiti Doctrina Christiana, addda ditoy ti maysa a naipatulod-iti pagsasao a Tagalog, nga iti patneng ken dagiti kalaingan kadagitoy nga is-isla, ken ti maysa pay iti Intsik—nga addaan ti namnamak nga adu ti maitulongna daytoy ti pagresultaan iti panagbalin ken panangisursuro kadagiti tattao iti dagitoy dua a pagilian; ken ngamin ta dagiti dagdaga ti Indio ket dakdakel iti amin ken nanginnginada pay, Naikabilko ti presiona dagitoy nga uppat a riales iti maysa a libro, aginggana apo a Kadugdunguam no naragsakan to ti panagibagam amin no ania ti maaramid.”[3]
Dagiti linaon ti libro[urnosen | urnosen ti taudan]
Ti libro ket adda nagyan na a tallopulo ket walo a dagiti bulong ken pitopulo ket uppat a pampanid iti teksto nga Espania, Tagalog a naisurat kadagiti romano a letra, ken Tagalog kadagiti Tagalog a karakter, iti addaan a tabas ti kayo ni Santo Dominico, nga ti kannigid a panid ti libro ket kasisigud a blanko, ngem dagiti immuna a bersiyon ket naikurdit iti, "Tassada en dos reales", a pinirmaan ni Juan de Cuellar.
Dagiti nagibasaran[urnosen | urnosen ti taudan]
- ^ Lessing J. Rosenwald. "Lessing J. Rosenwald Collection". Library of Congress. World Digital Library.
- ^ Kurditan Samtoy: The Literature of A Manly Race
- ^ Retana, Wenceslao (1894). La Politica de España en Filipinas, No. 97. Manila.
Dagiti silpo ti ruar[urnosen | urnosen ti taudan]
- Tagalog a bersion ti Doctrina Christiana idiay Project Gutenberg


text:
President Carlos P. Garcia, Bohol
Ti President Carlos P. Garcia ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti President Carlos P. Garcia ket nabingbingay a politikal kadagiti 23 a barbaranggay.[2]
- Aguining
- Basiao
- Baud
- Bayog
- Bogo
- Bonbonon
- Canmangao
- Campamanog
- Gaus
- Kabangkalan
- Lapinig
- Lipata
- Poblacion
- Popoo
- Saguise
- San Jose (Tawid)
- Santo Rosario
- Tilmobo
- Tugas
- Tugnao
- Villa Milagrosa
- Butan
- San Vicente
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Nadisenio Kadi?
Panaglangoy ti Pinangen nga Ikan
Kada tawen, nasurok a 1 a milion ti matmatay ken agarup 50 a milion ti madangdangran gapu iti aksidente iti lugan. Ngem minilion nga ikan ti pinangen nga aglanglangoy a dandani dida pulos agdidinnungpar. Kasanoda a maaramidan dayta ken ania ti maisuroda kadatayo tapno malimitaran ti panagdidinnungpar dagiti lugan?
Usigem: Makabesado ti aglanglangoy a pinangen nga ikan ti aglawlawda babaen iti sentido ti panagkitada ken iti espesial a sentidoda a maaw-awagan iti lateral line. Usarenda dagita a sentido tapno madlawda ti ayan ti dadduma pay nga ikan iti aglawlawda sa agtignayda a maitunos iti sumaganad:
- Aglangoy nga agkakaabay. Danggayanda ti kapartak ti kaabayda nga ikan ken kanayon nga adda distansiada kadakuada.
- Umasideg. Asitganda dagiti ikan nga ad-adayo kadakuada.
- Liklikan ti makadungpar. Baliwanda ti direksionda tapno dida masagid ti dadduma nga ikan.
Dagita a tallo nga abilidad ti aglanglangoy a pinangen nga ikan ti nangibasaran ti maysa a kompania ti lugan idiay Japan iti panangdiseniona iti sumagmamano a babassit a robot a lugan a makapagdaliasat nga inggrupo a dida agdidinnungpar. Imbes a mata, dagiti teknolohia ti komunikasion ti us-usaren dagiti robot; imbes a lateral line, agusarda iti laser a mangdetek iti distansia. Patien ti kompania a babaen iti dayta a teknolohia, makaaramiddanto kadagiti “di makadungpar” a lugan ken “makatulongda tapno maliklikan ti trapik ken saan a madadael ti aglawlaw.”
“Tinuladmi dagiti abilidad ti aglanglangoy a pinangen nga ikan babaen ti naan-anay a panangusarmi kadagiti kabaruan a teknolohia iti electronics,” kinuna ni Toshiyuki Andou, ti kangrunaan nga inheniero ti proyekto ti panagaramid iti robot a lugan. “Tangay agus-usartayo kadagiti lugan, adu ti masursurotayo kadagiti abilidad ti aglanglangoy a pinangen nga ikan.”
Ania ti makunam? Basta timmaud latta kadin ti aglanglangoy a pinangen nga ikan? Wenno nadisenio dayta?


text:
SEKSION 7
Insalakan ti Dios Dagiti Annak ni Israel
Dinidigra ni Jehova ti Egipto, ket ni Moises indauluanna dagiti annak ni Israel iti iruruarda iti dayta a daga. Ti Dios intedna ti Linteg iti Israel babaen ken Moises
ADU a tawen a nagnaed dagiti annak ni Israel iti Egipto, ket immaduda ken rimmang-ayda. Nupay kasta, nagturay ti baro a Faraon a di makaam-ammo ken Jose. Daytoy ket nauyong nga agturay nga agamak nga umadu dagiti Israelita, isu nga inadipenna ia ken imbilinna nga amin a kappasngay nga annak a lallaki ket mailemmes iti Karayan Nilo. Ngem sinalakniban ti maysa a natured nga ina ti anakna a lalaki, ket inlemmengna ti anakna iti basket iti nagbabaetan dagiti runo. Ti anak a babai ni Faraon nakitana ti ubing, pinanagananna iti Moises, ken pinadakkelna iti naarian a pamilia ti Egipto.
Idi agtawen ni Moises iti 40, nagpeggad ti biagna gapu ta indepensana ti adipen nga Israelita a parparigaten ti maysa nga Egipcio a mangimatmaton iti trabaho. Nagkamang ni Moises iti adayo a disso, ket nagbiag kas destiero. Idi agtawen ni Moises iti 80, imbilin ni Jehova kenkuana nga agsubli idiay Egipto ket ibagana ken Faraon a masapul a mawayawayaan ti ili ti Dios.
Di pulos immannugot ni Faraon. Gapuna, ti Dios dinidigrana ti Egipto babaen ti sangapulo a saplit. Iti kada idadatag ni Moises ken Faraon tapno ikkanna iti gundaway a makaliklik iti sumaganad a saplit, ni Faraon saanna a binigbig ni Moises ken ni Jehova a Dios. Kamaudianna, ti maikasangapulo a saplit pinapatayna ti amin nga inauna iti dayta a daga—malaksid kadagiti pamilia a nangiwarsi iti dara ti naidaton a kordero kadagiti bautek ti ruanganda, kas panagtulnogda ken Jehova. Ti mangpapatay nga anghel ti Dios linabsanna dagiti balay dagita a pamilia. Kalpasanna, dayta a nakaskasdaaw a panangispal ket linaglagip dagiti Israelita babaen ti tinawen a rambak a maawagan iti Paskua.
Kalpasan ti pannakapapatay ti mismo nga inauna nga anakna, ni Faraon imbilinna ken Moises ken kadagiti Israelita a panawanda ti Egipto. Dagus nga inorganisarda ti rummuar iti Egipto. Ngem nagbaliw ti panunot ni Faraon. Kinamatna ida a kaduana ti adu a mannakigubat ken karuahe. Idi makagteng dagiti Israelita iti igid ti Nalabaga a Baybay, agparang nga awanen ti mabalinda a pagnaan. Ni Jehova binisngayna ti Nalabaga a Baybay, isu a nakaballasiw dagiti Israelita iti naatianan a lansad ti baybay iti nagbaetan dagiti pader a danum! Idi nagdardaras a simmaruno kadakuada dagiti Egipcio, ti Dios pinagsublina dagiti danum ket nalmes ni Faraon ken ti buyotna.
Idi agangay, bayat a nagpakarso dagiti Israelita iti sakaanan ti Bantay Sinai, nakitulag kadakuada ni Jehova. Babaen ken Moises kas mangibabaet, ti Dios inikkanna ti Israel kadagiti linteg a mangiwanwan ken mangsalaknib kadakuada iti dandani amin nga aspeto ti biag. Agingga a simamatalek nga agpaituray ti Israel ken Jehova a Dios, saanna a baybay-an ida ken pagbalinenna dayta a nasion a bendision iti sabsabali.
Nupay kasta, kaaduan kadagiti Israelita pinagladingitda ti Dios gapu iti kinaawan pammatida. Gapuna, pinagalla-alla ni Jehova dayta a kaputotan iti 40 a tawen idiay let-ang. Kalpasanna, dinutokan ni Moises ti nalinteg a lalaki a ni Josue a sumuno kenkuana. Kamaudiananna, nakasaganan ti Israel a sumrek iti daga nga inkari ti Dios ken Abraham.
—Naibasar iti Exodo; Levitico; Numeros; Deuteronomio; Salmo 136:10-15; Aramid 7:17-36.


text:
WEBSITE A JW.ORG
Biroken ti Linaon ti Website iti Sabali a Lengguahe
No agsursuroka iti lengguahe, wenno no kayatmo ti mangiranud iti impormasion manipud iti jw.org kadagiti sabali ti lengguahena, usarem dagiti tallo a pamay-an a naibinsabinsa iti baba tapno makitam ti linaon ti lengguahe a paginteresam.
Suktan ti lengguahe ti site
Ipakita ti maysa a Web page iti sabali a lengguahe
Biroken ti publikasion iti sabali a lengguahe
Suktan ti Lengguahe ti Site
I-click-mo ti Language Picker (Pagpilian iti Lengguahe) tapno agparang ti kompleto a listaan ti amin a lengguahe nga adda iti jw.org.
Dagiti lengguahe nga adda iti listaan ket addaan iti maysa kadagiti sumaganad nga icon a naikabil iti kannigid ti nagan ti lengguahe:
Ti website, wenno ti paset dayta, ket naipatarusen iti daytoy a lengguahe. I-click-mo ti nagan ti lengguahe tapno dayta ti agbalin a lengguahe ti site.
Saan pay a naipatarus ti site iti daytoy a lengguahe, ngem adda dagiti publikasion a mai-download. I-click-mo ti nagan ti lengguahe tapno makitam ti listaan dagiti magun-odan a publikasion.
Sign language daytoy.
No ti paset ti jw.org ket naipatarusen iti sign language a pinilim, dayta ti agbalin a lengguahe ti site.
No ti jw.org ket saan pay a naipatarus iti sign language a pinilim, makitam ti listaan dagiti publikasion a magun-odan iti dayta a sign language.
Gapu ta ginasut a lengguahe ti adda iti listaan, usarem dagiti sumaganad a feature tapno nalaklakam a mabirokan ti kayatmo a lengguahe:
Mangpilika iti paboritom a lengguahe: Ti uppat a lengguahe a masansan a piliem ti agparang iti ngato ti listaan.
I-type-mo ti nagan ti lengguahe: I-type-mo ti sumagmamano a letra ti nagan ti lengguahe, iti man lengguahem wenno iti birbirokem a lengguahe. Kas pagarigan, no English ti lengguahe ti site ket kayatmo a suktan iti German, mabalinmo nga i-type ti “German” wenno “Deutsch.” Bayat nga ita-type-mo ti letra, agparang ti nagan dagiti lengguahe a katupag ti in-type-mo.
Ipakita ti Maysa a Web Page iti Sabali a Lengguahe
Pamay-an 1: Mabalinmo nga usaren daytoy a pamay-an kadagiti Web page nga addaan iti drop-down list a Basaen iti.
Sawarem ti artikulo a kayatmo a basaen wenno iranud. Kalpasanna, mangpilika iti lengguahe nga adda iti drop-down list a Basaen iti tapno agparang ti artikulo iti dayta a lengguahe. (No ti lengguahe a sapsapulem ket awan iti drop-down list a Basaen iti, kayatna a sawen a saan pay a naipablaak ti artikulo iti dayta a lengguahe.)
Tip: Iti drop-down list a Basaen iti, ti audio icon iti kannigid ti nagan ti lengguahe ti mangipasimudaag nga adda audio recording ti artikulo iti dayta a lengguahe.
No kitaem ti artikulo iti sabali a lengguahe babaen ti panangusarmo iti drop-down list a Basaen iti, dayta laeng nga artikulo ti agparang iti dayta a lengguahe. Aminen a paset ti site ket agparang iti orihinal a lengguahe.
Pamay-an 2: No ti artikulo a basbasaem ket awanan iti drop-down list a Basaen iti, usarem ti Language Picker a mangsukat iti site iti lengguahe a kayatmo. No ti artikulo a basbasaem ket magun-odan iti lengguahe a pinilim, agparang dayta. Ngem no awan, iturongnaka iti home page iti lengguahe a pinilim.
Biroken ti Publikasion iti Sabali a Lengguahe
Mapanka iti PUBLIKASION > DAGITI NAITAMPOK A PUBLIKASION. Mangpilika iti lengguahe manipud iti drop-down list ken i-click-mo ti Biroken.
Usarem ti maysa kadagiti sumaganad a feature tapno nalaklakam a mabirokan ti maysa a lengguahe:
Mangpilika iti paboritom a lengguahe: Ti uppat a lengguahe a masansan a piliem ti agparang iti ngato ti listaan.
I-type-mo ti nagan ti lengguahe: I-type-mo ti sumagmamano a letra ti nagan ti lengguahe, iti man lengguahem wenno iti birbirokem a lengguahe. Kas pagarigan, no English ti lengguahe ti site ket kayatmo a suktan iti German, mabalinmo nga i-type ti “German” wenno “Deutsch.” Bayat nga ita-type-mo ti letra, agparang ti nagan dagiti lengguahe a katupag ti in-type-mo.
No adu a publikasion ti magun-odan iti pinilim a lengguahe, sumagmamano laeng kadagita ti agparang iti DAGITI NAITAMPOK A PUBLIKASION. Tapno mabirokam dagiti kanayonan a publikasion iti pinilim a lengguahe, mapanka iti maysa kadagiti nadumaduma a kita ti publikasion (kas pagarigan, LIBRO KEN BROSHUR, wenno MAGASIN) tapno makitam no ania dagiti magun-odan a publikasion iti lengguahe a pinilim.
No awan ti kita ti publikasion a magun-odan iti pinilim a lengguahe, adda naikabil iti page a link no ania a kita ti publikasion ti magun-odan iti dayta a lengguahe.


text:
Supersebbangan
Ti supersebbangan ket maysa agrupo iti saan a basbassit ngem ti dua a naisangayn a sebbangan ngem asideg nga agkabagian a sebbangan iti alopatriko a pannakaiwarwaras. Saan amin a karikot ti sebbanagan, urayno dagiti kriptiko wenno singsing a sebbangan ket supersebbangan, ken ti sinnublat, ngem adu ti kastoy. Ti supersebbanagn a mangbukel ti dua a kabsat a sebbangan ket tinawtawagan ti paris a sebbangan.
Dagti kas pagarigan ket mairaman ti:
- Puffinus puffinus grupo dagiti shearwater – saan a supersebbangan, ngem ti P. yelkouan ti grupo a dati a naglaonanna ket supersebbangan.
- Phylloscopus collybita grupo dagiti leaf warbler
- dagiti Tapaculo


text:
Yuri Gagarin
Ni Yuri Alekseyevich Gagarin (Ruso: Ю́pий AлekcéeBич ГarápиH[1]; IPA: [ˈjʉrʲɪj ɐlʲɪˈksʲejɪvʲɪtɕ ɡɐˈɡarʲɪn]; 9 Marso 1934 – 27 Marso 1968) ket maysa idi a Sobiet a piloto ken kosmonauta. Isu idi ti immuna a tao a nagbanniaga a napan idiay akin-ruar a limbang, idi ti Vostok a lugan ti limbang ket nakalpas ti maysa a pagliklikmutan ti Daga idi 12 Abril 1961.
Ni Gagarin ket nagbalin a maysa nga internasional a selebridad, ken nagungunaan idi kadagiti adu a medalia ken dagiti titulo, a mairaman ti Banuar ti Kappon ti Sobiet, ti kangatuan a pammadayaw ti pagilian. Ti Vostok 1 ket nangmarka nga is-isu laeng ti luganna ti limbang, ngem nagserbi a kas reserba a tripulante ti mision ti Soyuz 1 (a kinanungpalan ti didigra a panakaibangga). Kalpasan daytoy ni Gagarin ket nagbalin a deputado a drektor nga agsansanay ti Sentro ti Panagsanay ti Kosmonauta idiay ruar ti Moscow, a kalpasan daytoy ket naipanaganan kaniana. Ni Gagarin ket pimmusay idi 1968 idi ti panagsansanay a MiG 15 a jet a pinilotona ket naibangga.
Dagiti linaon
Nasapa a biag[urnosen | urnosen ti taudan]
Ni Yuri Gagarin ket naipasngay idi idiay purok ti Klushino idiay asideg ti Gzhatsk (naipanaganan kenni Gagarin idi 1968 kalpasan idi pimmusay), (itan ket idiay Smolensk Oblast, Russia), idi 9 Marso 1934.[2] Dagiti nagannak kaniana, ket ni Alexey Ivanovich Gagarin ken ni Anna Timofeyevna Gagarina, ket nagtrabtrabahoda iti kolektibo a pagtalonan.[3] Urayno nailaslasinda kadagiti reporta babaen ti nbaliaks a naipatarus ti Inggles a kas "mintalon", isuda idi ket saan a dagiti "mintalon". Ni Anna Timofeevna ket naamammoan idi a kas maysa a nalaeng nga agbasbasa, ken ni Aleksej Ivanovich ket maysa a nalaing a allawagi. Ni Yuri ket isu ti maikatlo kadagiti uppat nga ubbing, ken ti kinauna a kabsatna a babai ket timmulong a nagpadakkel kaniana bayat a dagiti nagannak kaniana ket nagtrabtrabahoda. A kas dagiti riniwriw a tattao idiay Kappon ti Sobiet, ti pamilia a Gagarin ket nagsagsagaba idi las-ud ti panagsakup ti Nazi idi Maikadua a Sangalubongan a Gubat. Kalpasan idi ti maysa nga opisial ti Aleman ket innalana ti balayda, ti pamilia ket nangipatakder ti bassit a kalapaw nga idiay ti naggigiananda ti maysa a tawen ken siam a bulan aginggana ti panapatingga ti panagsakup.[4] Dagidi dua a kinauna kakabsatna ket naipammatalawda idiay Nazi nga Alemania para iti panagtagtagabu idi 1943, ken saanda a nagsubsubli aginggana ti kalpasan ti gubat. Idi 1946, ti pamilia ket immalisda idiay Gzhatsk.[4]
Karrer iti Sobiet nga Aero Puersa[urnosen | urnosen ti taudan]
Idi isu ket maysa nga agtutubo, ni Gagarin nagbalin a nagayayat iti limbang ken dagiti planeta.[5] Kalpasan ti panagbasa ti maysa a tawen idiay teknikal nga Eskuela ti Propesion idiay Lyubertsy, ni Gagarin ket napili idi para iti adu pay a panagsanay iti maysa a nangato a teknikal nga eskuela idiay Saratov. Bayta nga adda idiay, isu ket kimmappon iti "AeroClub", ken nakasursuro nga agpatayab ti maysa a nalag-an a maipatayab a lugan, ti maysa a pagliwliwaanna a nakakapkapanan ti kaaduan a panawenna.
Idi 1955, kalpasan ti panagturposna ti teknikal a panagbasbasaa, isu ket simmrek ti panagpatayab a panagsanay iti milisi idiay Eskuela ti Piloto ti Orenburg. Bayat nga adda idiay naamammuanna ni Valentina Goryacheva, nga isu ti inasawan idi 1957, kalpasan ti panakagun-odna ti piloto a payakna iti maysa a MiG-15. Kalpasan ti panagturpos, isu ket naipatudonan idiay pagpatayab. Isu ket nagbalin a maysa a Teniente iti Aero Puersa ti Sobiet idi 5 Nobiembre 1957; idi 6 Nobiembre 1959 isu ket nakagun-od ti ranggo iti Kangatuan a Teniente.[6]
Karrer iti Sobiet a programa ti limbang[urnosen | urnosen ti taudan]
Panakapili ken panagsanay[urnosen | urnosen ti taudan]
Idi 1960, kalpasan ti panabirbiruk ken ti maysa a pamay-an ti panagpili, ni Yuri Gagarin ket napili idi a kinaduaanna dagiti 19 a piloto para iti Sobiet a programa ti limbang. Ni Gagarin ket napilpili par aidi para kadagiti nalalaing a panagsanay a grupo a naamammoan a kas dagiti Sochi nga Innem, a dagitoy ti nagtaudan a nakapilian dagiti immuna a kosmonauta ti Vostok a programa. Ni Gagarin ken dagiti prospektibo a kandidato ket naisuheto kadagiti eksperimento a naidaremdem a mangpadas ti pisikal ken sikolohikal a kaibturda; isu ket napan pay ti panagsanay para iti sumaruno a panagpatayab. Manipud kadagiti duapulo a napilpili, ti dimteng a napili para iti umuna panagpatayab ket ni Gagarin ken ni Gherman Titov gapu kadagiti kalaingda iti las-ud ti kadagit panagsanayda ken dagiti pay maipapan ti bagi a panakaidasig — ti pagyanan ket limitado idiay bassit a pagmanehuan ti Vostok, ken dagitoy dua a lallaki ket pandekda. Ni Gagarin idi ket 1.57 metro (5 ft 2 in) ti katayagna.[3]
Ipupusay[urnosen | urnosen ti taudan]
Idi 27 Marso 1968, bayat a kadawyan nga agsasanay iti panagpatayab manipud idiay Pagpatayaban ti Chkalovsky, isu ken ti instruktor ti panagpatayab a ni Vladimir Seryogin ket pimmusay iti maysa a pannakaitupa ti MiG-15UTI idiay asideg ti ili ti Kirzhach. Dagiti bangkay ni Gagarin ken ni Seryogin ke nakremado ken dagit dapo ket naipunpon kadagiti diding ti Kremlin idiay Nalabbasit a Kuadrado.
Dagiti nagibasaran[urnosen | urnosen ti taudan]
- ^ Ti umuna a naganna ket sagpaminsan a naitrasliterado ti Yuriy, Youri, ken Yury.
- ^ Hanbury-Tenison, Robin, ed. (2010). Dagiti Nalatak nga Eksplorador. Londres: Thames & Hudson. p. 270. ISBN 978-0-500-25169-0.
- ^ a b Tito, Dennis (13 Nobiembre 2006). "Yuri Gagarin". Oras Europa babaen ti Time.com. Naiyarkibo manipud iti ti kasisigud idi 26 Marso 2008.
- ^ a b Moskvitch, Katia (3 Abril 2011). "Ti Klushino ni Yuri Gagarin: Ti naliplipata a a balay ti naisalaysayan ti limbang". BBC News. Naala idi 4 Abril 2011.
- ^ French, Francis; Burgess, Colin (2007). Into Idiay Naulimek a Baybay: Dagiti Nangiyununa ti Limbang a Panawen, 1961-1965. Lincoln: Unibersidad ti Nebraska Press. p. 2. ISBN 0-8032-1146-5. OCLC 71210133.
- ^ (Ruso) "Юpий AлekceeBич ГarapиH". Astronaut.ru. 11 Hulio 2007. Naala idi 30 Marso 2008.
Dagiti taudan[urnosen | urnosen ti taudan]
- Bassin, Mark; Kelly, Catriona, dagiti ed. (2012). Soviet and Post-Soviet Identities. Cambridge: Cambridge University Press. pp. 140–141. ISBN 1107011175.
- Gavrilin, Vyacheslav Mikhailovich (1973). Sportsmen of the Soviet Army. Moscow: Novosti Press Agency. OCLC 23374154.
- Siddiqi, Asif A (2000). Challenge to Apollo: The Soviet Union and the Space Race, 1945–1974. Washington, D.C.: NASA. OCLC 48909645. SP-2000-4408. Part 1 (page 1-500), Part 2 (page 501-1011).
- Hall, Rex; Shayler, David (Mayo 2001). The rocket men: Vostok & Voskhod, the first Soviet manned spaceflights. Springer. p. 350. ISBN 1-85233-391-X.
Adu pay a mabasbasa[urnosen | urnosen ti taudan]
- Jenks, Andrew L (2012). The Cosmonaut Who couldn't Stop Smiling: The Life and Legend of Yuri Gagarin. Northern Illinois University Press. ISBN 978-0-87580-447-7.
- Cole, Michael D (1995). Vostok 1: First Human in Space. Springfield, NJ: Enslow. ISBN 0-89490-541-4.
- Doran, Jamie; Bizony, Piers (1998). Starman: The Truth Behind the Legend of Yuri Gagarin. London: Bloomsbury. ISBN 0-7475-4267-8.
- "S. P. Korolev. Encyclopedia of life and creativity" - edited by C. A. Lopota, RSC Energia. S. P. Korolev, 2014 ISBN 978-5-906674-04-3
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Yuri Gagarin iti Wikiquote (Ingles)
Midia a mainaig kenni Yuri Gagarin iti Wikimedia Commons


text:
1-2 Kadagiti kamkameng ti iglesia dita Tesalonica, isuda a tattao ti Dios nga Amatayo ken tattao met ni Apo Jesu-Cristo, Sapay koma ta parabur ken talna ti ited kadakayo ti Dios Ama, ken ni Apo Jesu-Cristo. Naggapu kadakami daytoy a surat—Pablo, Silas ken Timoteo. 3Kakabsat, masapul a kanayon nga agyamankam iti Dios gapu kadakayo. Tumutop a kastoy ti aramidenmi agsipud ta rumangrang-ay ti pammatiyo ken dumakdakkel ti panagayatyo iti tunggal maysa. 4Isut’ gapuna a dakami a mismo ti mangipasindayaw kadakayo kadagiti iglesia ti Dios. Pagpannakkelmi ti panagibtur ken pamamatiyo nga adda kadakayo uray pay no maidaddadanes ken agsagabakayo. 5Ipaneknek amin dagitoy a nainkalintegan ti panangukom ti Dios ket kas pagbanaganna, maikarikayo iti Pagarianna, nga isu ti agdama a pagsagsagabaanyo. 6Ngamin, nalinteg ti aramiden ti Dios: Pagsagabaennanto dagiti mangparparigat kadakayo. 7Pagin-awaennakayto nga agsagsagaba, ket kastanto met kadakami. Aramidennanto daytoy inton agparang ni Apo Jesus nga aggapu sadi langit, a kaduana dagiti mannakabalin nga anghelesna. 8Babaen iti gumilgil-ayab nga apuy, dusaennanto dagiti di mangbigbig iti Dios ken dagiti di agtulnog iti Naimbag a Damag maipapan ken ni Apotayo a Jesus. 9Madusadanto iti agnanayon a pannakadadael, ket maisinadanto iti sangoanan ti Apo ken iti dayag ti pannakabalinna. 10Mapasamakto daytoy inton umay iti dayta nga Aldaw tapno awatenna ti pannakaitan-ok nga aggapu kadagiti amin a tattaona ken pammadayaw nga aggapu kadagiti amin a mamati. Mairamankayto met kadakuada agsipud ta pinatiyo ti mensahe nga impakaammomi kadakayo. 11Daytoy ti gapuna a kanayon nga ikarkararagandakayo. Dawatenmi iti Diostayo a pagbalinennakayo koma a maikari iti biag a nangayabanna kadakayo. Sapay koma ta babaen iti pannakabalinna, matungpal ti amin a tarigagayyo iti kinaimbag ken ti aramidyo iti pammati. 12Iti kasta, itan-okyonto ti nagan ni Apotayo a Jesus, ket itan-oknakayto met babaen iti parabur ti Diostayo ken ni Apo Jesu-Cristo.
Copyright
Learn More


text:
Samoa
Manipud iti Wikipedia, ti nawaya nga ensiklopedia
Katkategoria:
- Samoa
- Dagiti purpuro ti Taaw Pasipiko
- Dagiti nabingbingay a rehion
- Dagiti pagilian ken teritorio nga agsasao ti Ingles
- Dagiti pagilian nga isla
- Dagiti kabassitan a naparang-ay a pagilian
- Dagiti liberal a demokrasia
- Dagiti estado a kameng ti Mankomunidad ti Pagpagilian
- Dagiti estado a kameng ti Nagkaykaysa a Pagpagilian
- Dagiti pagilian idiay Oceania
- Polinesia
- Dagiti republika
- Dagiti estado ken teritorio a nabangon idi 1962
- Dagiti mankomunidad a republika


text:
Gunglo ti Komersio ti Lubong
Ti Gunglo ti Komersio ti Lubong (Ingles: World Trade Organization wenno naipangyababaan iti WTO) ket maysa a gunglo a mangikeddeng ti panangimaton ken pawayaenna ti sangalubongan a panagtagilako. Ti gunglo ket opisial a nangrugi idi Enero 1, 1995 babaen ti Marrakech a Tulagan, daytoy ti nangsukat ti Sapasap a Tulagan kadagiti Taripa ken Komersio (GATT), a nangrugi idi 1948.[1] Ti gunglo ket mangipanggep kadagiti regulasion iti panagtagilako iti baetan dagiti makibingbinglay a pagilian; daytoy ket mangited kadagiti batayan para iti pakitinnarusan ken panagpormalisado kadagiti tulaga ti panagtagilako, ken ti maysa a proseso ti panangikappia kadagiti suppiat a maigandat iti panagtungpal ti panagsurot dagiti makibingbinglay kadagiti tulagan ti WTO, a daytoy ket pinirmaan babaen dagiti representatibo dagiti naikameng a gobierno[2]:fol.9-10 ken inkeddeng babaen dagiti bukodda a parlamento.[3] Kaaduan kadagiti banag a pakatengaan ti isip ti WTO ket naala manipud kadagiti napalabas a nakitinnarusan ti komersio, a naipangpangruna manipud ti Uruguay a Nagbukel (1986–1994).
Dagiti nota[urnosen | urnosen ti taudan]
- ^ Linia ti Panawen: Gunglo ti Komersio ti Lubong iti BBC News, 15 Pebrero 2012
- ^ Panangawat ti WTO Manual iti opisial a website ti WTO.
- ^ Malanczuk, P. (1999). "Gunglo ti Komersio ti Lubong". Encyclopaedia Britannica. 442. p. 305. Bibcode:1999ESASP.442..305M.
Dagiti silpo ti ruar[urnosen | urnosen ti taudan]
- Midia a mainaig iti Gunglo ti Komersio ti Lubong iti Wikimedia Commons
- Opisial a sitio ti WTO


text:
Buug, Zamboanga Sibugay
Ti Buug ket maysa a maika-3 a klase nga ili iti probinsia ti Zamboanga Sibugay iti Filipinas.
Dagiti baranggay[urnosen | urnosen ti taudan]
Ti Buug ket nabennebenneg iti 27 a barbaranggay.[2]
- Agutayan
- Bagong Borbon
- Basalem
- Bawang
- Bliss
- Bulaan
- Compostela
- Danlugan
- Datu Panas
- Del Monte
- Guintuloan
- Guitom
- Guminta
- Labrador
- Lantawan
- Mabuhay
- Maganay
- Manlin
- Muyo
- Pamintayan
- Pling
- Poblacion
- Pulog
- San Jose
- Talairan
- Talamimi
- Tooyourvagina
- Villacastor (Galit)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Zamboanga Sibugay". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 17 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Zamboanga Sibugay". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Tuguegarao
Ti Siudad ti Tuguegarao ket maysa a maika-3 a klase a siudad iti probinsia ti Cagayan iti Filipinas. Ti Tuguegarao, ket agpapaay a kas kapitolio ti Cagayan ken rehional a sentro ti Tanap ti Cagayan, ket masarakan iti bakrang ti Karayan Cagayan, nga asideg iti akin-abagatan a beddeng ti probinsia.
Sigud a primera klase nga ili idi ti Cagayan, napagbalin kas maysa a siudad ti Tuguegarao idi Disiembre 18, 1999 babaen ti pananganamong dagiti umili iti maysa a plebisito.
Dagiti linaon
Pakasaritaan[urnosen | urnosen ti taudan]
Saan a maitudo no ania ti umno a naggapuan ti nagan a "Tuguegarao". Tallo dagiti balbalikas a maibilbilang a namunganayan ti nagan ti ili, manipud iti "tuggui gari yao" (pagsasao nga Ibanag a kayatna a sawen ket "dinalusan ti apuy daytoy"), wenno iti "garao" (naapres nga agus ti karayan), wenno "taraw" (maysa a kita ti palmera).
Ti kaunaan a pannakarehistro a purok ket maysa a mission pueblo a naipasdek idi Mayo 9, 1604. In-inut a dimmakkel ti purok ket nagbalin a dakkel nga ili kalpasan ti pannakayakar ditoy ti kapitolio ti probinsia idi 1839 manipud iti sigud a Lallo.
Dagiti baranggay[urnosen | urnosen ti taudan]
Ti Siudad Tuguegarao ket nabingbingay a politikal iti 49 a barbaranggay.[2]
- Annafunan East
- Atulayan Norte
- Bagay
- Centro 1 (Poblacion)
- Centro 4 (Poblacion)
- Centro 5 (Poblacion)
- Centro 6 (Poblacion)
- Centro 7 (Poblacion)
- Centro 8 (Poblacion)
- Centro 9 (Poblacion)
- Centro 10 (Poblacion)
- Centro 11 (Poblacion)
- Buntun
- Caggay
- Capatan
- Carig
- Caritan Norte
- Caritan Sur
- Cataggaman Nuevo
- Cataggaman Viejo
- Gosi Norte
- Larion Alto
- Larion Bajo
- Libag Norte
- Linao East
- Namabbalan Norte
- Pallua Norte
- Pengue (Pengue-Ruyu)
- Tagga
- Tanza
- Ugac Norte
- Centro 2 (Poblacion)
- Centro 3 (Poblacion)
- Centro 12 (Poblacion)
- Annafunan West
- Atulayan Sur
- Caritan Centro
- Cataggaman Pardo
- Dadda
- Gosi Sur
- Leonarda
- Libag Sur
- Linao Norte
- Linao West
- Namabbalan Sur
- Pallua Sur
- Ugac Norte
- San Gabriel
- Ugac Sur
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cagayan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cagayan". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Panagkakadua kas Pamilia
“Adtoy! Anian a nagimbag ken anian a makaay-ayo a dagiti agkakabsat agnaedda a sangsangkamaysa buyogen ti panagtutunos!”—SALMO 133:1.
Rason nga agselebrar ti dadduma iti Krismas.
Yantangay amin nga Israelita ket nagtaud ken Jacob wenno Israel, “agkakabsatda” ngarud, wenno kameng iti maymaysa a pamilia. No agtataripnongda para iti piesta idiay Jerusalem, “nagimbag” ken “makaay-ayo” dayta. Kas kadakuada, adu a pamilia ita ti mangsegsegga iti panagkakadua ken panagraragsakda. Dayta ti “nagimbag” ken “makaay-ayo” a banag no panawen ti Krismas.
Apay a mapaay ti panggep?
Kuna ti Encyclopedia of Christmas and New Year’s Celebrations: “No agkakadua laeng ti pamilia iti panawen ti Krismas, agbalin a problema dagiti di panagkikinnaawatan a tumaud iti intero a makatawen.”
Ania dagiti makatulong a prinsipio ti Biblia?
“Agtultuloy[kayo] a mangibayad iti maiparbeng a pangsubad kadagiti nagannak[yo] ken kadagiti apong[yo].” (1 Timoteo 5:4) No mabalin, iwayaanyo ti regular a panangbisita iti pamiliayo. No adayo ti pagnanaedan dagiti kabagianyo, mabalinyo latta ti makikomunikar kadakuada babaen ti surat, telepono, e-mail, wenno Internet. Bumassit dagiti problema no regular ti komunikasion.
“Nailetankayo kadagiti bukodyo a kinalailo. . . . lumawakayo.” (2 Corinto 6:12, 13) No maminsan laeng iti makatawen nga agkikita dagiti agkakabagian, mabalin a saandanton nga agaammo, nangruna dagiti ubbing. Mabalin nga umadayo ti rikna dagiti ubbing kadagiti lolo ken lolada wenno kadagiti adayo a kabagianda. Gapuna, paregtaenyo dagiti annakyo a “lumawa” iti ayatda babaen ti pannakikaduada kadagiti natataengan a kabagianda. * Ad-adda a mannakipagrikna ken manangapresiar dagiti ubbing a kanayon a makikadua kadagiti natataengan.
“Ti sao iti umiso a tiempona O anian a nagsayaat!” (Proverbio 15:23) Kasanoyo a maliklikan dagiti parikut wenno di pagkikinnaawatan iti uneg ti pamilia? Ti maysa a pamay-an ket pilienyo ti ‘umiso a tiempo’ a mangibaga kadagiti pakaseknanyo. No regular ti komunikasionyo, nalaklakayo a kasarita ti miembro ti pamilia tapno marisut ti aniaman a problema ken matagiragsakyo ti “nagimbag” ken “makaay-ayo” a panagkakadua.
^ par. 9 Kitaem dagiti artikulo nga “Apay a Rumbeng a Maam-ammok Da Lolo ken Lolak?” ken “Kasano nga Agbalinak a Nasingsinged Kada Lolo ken Lolak?” iti Abril 22 ken Mayo 22, 2001 a ruar ti Agriingkayo! nga impablaak dagiti Saksi ni Jehova.


text:
KAPITULO 13
Dagiti Selebrasion a Di Makaay-ayo iti Dios
“Itultuloyyo a siguraduen no ania ti makaay-ayo iti Apo.”—EFESO 5:10.
1. Ania a kita ti tattao ti iyadani ni Jehova kenkuana a mismo, ken apay a nasken nga agtalinaedda a nasalukag?
KINUNA ni Jesus a “dagiti pudno a managdaydayaw agdayawdanto iti Ama buyogen ti espiritu ken kinapudno, ta, pudno unay, ti Ama sapsapulenna dagiti kasta nga agdayaw kenkuana.” (Juan 4:23) No adda kasta a tattao a masarakan ni Jehova a kas iti pannakasarakna kenka, iyadanina ida Kenkuana a mismo ken iti Anakna. (Juan 6:44) Anian a pribilehio dayta! Nupay kasta, dagiti mangipatpateg kadagiti isursuro ti Biblia nasken nga ‘itultuloyda a siguraduen no ania ti makaay-ayo iti Apo’ agsipud ta nasigo a mangallilaw ni Satanas.—Efeso 5:10; Apocalipsis 12:9.
2. Ilawlawagmo no ania ti panangmatmat ni Jehova kadagidiay mangpadpadas a mamaggampor iti pudno ken palso a relihion.
2 Usigem ti napasamak iti asideg ti Bantay Sinai idi a dagiti Israelita sinugsoganda ni Aaron nga agaramid iti dios a pagrukbabanda. Immannugot ni Aaron ket nagaramid iti balitok nga urbon ti baka sa pinagparangna a ni Jehova ti irepresentar dayta. “Adda piesta ken Jehova inton bigat,” kinunana. Anamongan kadi ni Jehova ti kasta a panaggampor ti pudno ken palso a panagdayaw? Saan. Agarup tallo a ribu a tattao a nagrukbab iti dayta nga idolo ti impapatayna. (Exodo 32:1-6, 10, 28) Ti leksion? No kayattayo ti agtalinaed iti ayat ti Dios, masapul a ‘ditay sagiden ti aniaman a narugit’ ken sipipinget a ditay ipalubos a matulawan ti kinapudno iti aniaman a kita ti kinarugit.—Isaias 52:11; Ezequiel 44:23; Galacia 5:9.
3, 4. Apay a rumbeng nga imutektekantayo dagiti prinsipio ti Biblia no sukimatentayo dagiti nalatak a kostumbre ken selebrasion?
3 Nakalkaldaang ta kalpasan ti ipapatay dagiti apostol, a manglaplapped idi iti apostasia, dagiti sinsinan a Kristiano nga awanan panagayat iti kinapudno inrugida nga akseptaren dagiti napaganuan a kostumbre, selebrasion, ken “nasantuan” nga al-aldaw, nga imbilangda a maipalubos kadagiti Kristiano. (2 Tesalonica 2:7, 10) Bayat nga us-usigem ti dadduma kadagita a selebrasion, imutektekam no kasano nga iyanninawda ti espiritu ti lubong, saan ket a ti espiritu ti Dios. Kaaduanna, adda pagpapadaan dagiti nailubongan a selebrasion: Makaay-ayoda kadagiti nainlasagan a tarigagay, ken itandudoda dagiti palso a narelihiosuan a sursuro ken ti espiritismo—a pakabigbigan ti “Babilonia a Dakkel.” * (Apocalipsis 18:2-4, 23) Laglagipem met a nakita a mismo ni Jehova dagiti makarimon a napaganuan ken narelihiosuan nga aramid a namunganayan ti adu kadagiti nalatak a kostumbre. Awan duadua a makarimon met laeng ken Jehova dagiti kasta a selebrasion ita. Saan kadi a ti panangmatmat ni Jehova ti kapatgan kadatayo?—2 Juan 6, 7.
4 Kas pudno a Kristiano, ammotayo nga adda dagiti selebrasion a saan a makaay-ayo ken Jehova. Ngem nasken a sititibker nga ikeddengtayo iti pusotayo a ditay makiraman iti aniaman kadagita. Tumibker ti determinasiontayo a mangliklik iti aniaman a mabalin a manglapped iti panagtalinaedtayo iti ayat ti Dios no repasuentayo no apay a di makaay-ayo ken Jehova ti kakasta a selebrasion.
KRISMAS—TI NABALIWAN LAENG NGA AWAG ITI PANAGDAYAW ITI INIT
5. Apay a masiguradotayo a saan a nayanak ni Jesus iti Disiembre 25?
5 Awan ti dinakamat ti Biblia a pannakarambak ti kasangay ni Jesus. Kinapudnona, saantayo nga ammo ti eksakto a petsa ti pannakayanakna. Ngem masiguradotayo a saan a nayanak ni Jesus iti Disiembre 25 ta kalam-ekna iti dayta a paset ti lubong. * Maysa pay, insurat ni Lucas nga idi nayanak ni Jesus, ‘adda idi dagiti pastor nga aggigian iti ruar’ nga agbambantay kadagiti arbanda. (Lucas 2:8-11) No nakaugaliandan ti “aggigian iti ruar” iti intero a tawen, saan koman a kasapulan a dakamaten dayta ni Lucas. Nupay kasta, no panawen ti lam-ek idiay Betlehem, masapul a mayapon dagiti arbanda agsipud ta agtudo ken agtinnag ti niebe, isu a saan a mabalin nga “aggigian iti ruar” dagiti agpaspastor. Kanayonanna, napan da Jose ken Maria idiay Betlehem gapu ta imbilin ni Cesar Augusto nga agpasalista ti amin nga umili. (Lucas 2:1-7) Saan la ketdi nga iti panawen ti lam-ek ti panangibilin ni Cesar nga agbiahe dagiti tattao nga agawid kadagiti siudad a nakayanakan dagiti kapuonanda, aglalo ta karurod dagiti tattao ti Romano a turay.
6, 7. (a) Sadino ti namunganayan ti adu a kostumbre mainaig iti Krismas? (b) Ania ti nabatad a naggidiatan ti panangted iti panawen ti Krismas ken ti panangted nga ar-aramiden dagiti Kristiano?
6 Saan a Nainkasuratan ti Krismas no di ket nagtaud kadagiti nagkauna a napaganuan a piesta a kas iti Saturnalia, a ramrambakan idi dagiti Romano kas pammadayaw ken Saturno a dios ti agrikultura. Kasta met, sigun iti pattapattada, dagiti agdaydayaw iti dios a ni Mitra rinambakanda ti Disiembre 25 kas ti “kasangay ti di maparmek nga init,” kuna ti New Catholic Encyclopedia. “Nangrugi ti Krismas iti tiempo a kaadu dagiti agdaydayaw iti init idiay Roma,” agarup tallo a siglo kalpasan ti ipapatay ni Kristo.
Mangted dagiti pudno a Kristiano gapu iti ayat
7 Kabayatan ti selebrasionda, agpiesta ken agsisinnukat iti regalo dagiti pagano—dagiti kaugalian a paset pay la ita ti Krismas. Ngem kas met laeng ita, ti panagririnnegalo no panawen ti Krismas ket saan a maitunos iti kuna ti 2 Corinto 9:7: “Tunggal maysa aramidenna koma kas iti inkeddengna iti pusona, saan nga iti nadagsen a rikna wenno mapilpilit, ta ti Dios ayatenna ti naragsak a manangited.” Dagiti pudno a Kristiano mangtedda gapu iti ayat, saan laeng a no madanon ti espesipiko a petsa, ken saanda a mangnamnama iti kasukat. (Lucas 14:12-14; Aramid 20:35) Kanayonanna, agyamanda unay ta nawayawayaanda kadagiti pakaringgoran a mainaig iti Krismas ken nakaruk-atda kadagiti makapadagsen nga utang a pagparikutan ti adu kada madanon dayta a tiempo ti tawen.—Mateo 11:28-30; Juan 8:32.
8. Nangted kadi dagiti astrologo iti regalo ken Jesus gapu iti pannakayanakna? Ilawlawagmo.
8 Ngem mabalin nga ikalintegan ti adu: Saan aya nga idi naipasngay ni Jesus, isu ket inikkan dagiti astrologo iti regalo? Saan. Ti panagregaloda ket maysa laeng a pamay-an ti panangyebkasda iti panagraem iti maysa a naisangsangayan a tao, a kadawyan a kostumbre idi panawen ti Biblia. (1 Ar-ari 10:1, 2, 10, 13; Mateo 2:2, 11) Kinapudnona, saanda pay ketdi a napan iti mismo a rabii ti pannakayanak ni Jesus. Idi dimteng dagiti astrologo, saanen a maladaga ni Jesus a nakaidda iti kulluong, no di ket dakkel bassiten ken aggigianen iti balay.
NO ANIA TI KUNA TI BIBLIA MAIPAPAN KADAGITI KASANGAY
9. Ania ti napasamak kadagiti nadakamat iti Biblia a dua a panagkasangay?
9 Numan pay makaparagsak unay ti pannakayanak ti maysa nga ubing, awan ti mabasatayo iti Biblia nga adipen ti Dios a nangrambak iti kasangayna. (Salmo 127:3) Saan ngata a di la nadakamat dagita? Saan, agsipud ta adda dua a nadakamat a nangrambak iti kasangayda—ti Faraon ti Egipto ken ni Herodes Antipas. (Genesis 40:20-22; Marcos 6:21-29) Ngem agpada a naisalaysay dagita kas di makaay-ayo a pasken—aglalo ti kasangay ni Herodes Antipas a nangibilin iti pannakapugot ti ulo ni Juan a Mammautisar.
10, 11. Ania ti panangmatmat dagiti nagkauna a Kristiano iti panagkasangay, ken apay?
10 Kinuna ti The World Book Encyclopedia: “Dagiti nagkauna a Kristiano imbilangda a napaganuan a kostumbre ti panangrambak iti kasangay ti asinoman.” Kas pagarigan, patien dagiti nagkauna a Griego nga adda espiritu a mangbantay iti maysa a tao manipud iti pannakayanakna. Sigun iti libro a The Lore of Birthdays, “adda datdatlag a pakainaigan [dayta nga espiritu] iti dios a naiparna ti kasangayna iti aldaw a pannakayanak ti maysa a tao.” Kasta met a ti kasangay nabayagen nga adda nadekket a pakainaiganna iti astrolohia ken horoskopo.
11 Dagiti nagkauna nga adipen ti Dios linaksidda dagiti kostumbre iti panagkasangay saan laeng a gapu ta namunganay dagita kadagiti pagano ken adda pakainaiganda iti espiritismo no di pay ket nalabit gapu kadagiti prinsipioda. Apay? Agsipud ta naemma ken napakumbabada a tattao, a dida imbilang a nakapatpateg unay ti pannakaipasngayda nga uray la a masapul a maselebraran. * (Mikias 6:8; Lucas 9:48) Imbes ketdi, indaydayawda ni Jehova ken nagyamanda kenkuana gapu iti biag a tagtagiragsakenda, a maysa a nagpateg a sagut. *—Salmo 8:3, 4; 36:9; Apocalipsis 4:11.
12. Apay a nasaysayaat ti aldaw ti ipapataytayo ngem iti aldaw ti pannakayanaktayo?
12 Sitatalged nga adda iti lagip ti Dios dagiti amin a matalek a tattao a matmaturog ken patay. (Job 14:14, 15) Kuna ti Eclesiastes 7:1: “Ti nagan nasaysayaat ngem iti naimbag a lana, ken ti aldaw ti ipapatay ngem iti aldaw ti pannakayanak ti maysa.” Ti ‘nagantayo’ isu ti nasayaat a reputasiontayo iti Dios gapu iti matalek a panagserbitayo kenkuana. Tandaanantayo a ti laeng naibilin kadagiti Kristiano a laglagipenda ket saan a ti pannakayanak ni Jesus no di ket ti ipapatayna agsipud ta ti natan-ok a ‘naganna’ ti tulbek iti pannakaisalakantayo.—Lucas 22:17-20; Hebreo 1:3, 4.
TI KINAPUDNO MAIPAPAN ITI EASTER—PANAGDAYAW ITI DIDIOSEN TI KINABUNGA
13, 14. Ania ti namunganayan dagiti nalatak a kostumbre mainaig iti Easter?
13 Ngilngilinenda ti Easter, wenno Domingo Paskua, kas panangrambak iti panagungar ni Kristo ngem iti kinapudnona, namunganay dayta iti palso a relihion. Ti naganna laengen nga Easter ket nainaig ken Eostre, wenno Ostara, ti Anglo-Saxon a diosa ti bannawag ken ti primabera. Ania ti pakainaigan dagiti itlog ken koneho iti Easter? Dagiti itlog ket “nabayagen a maus-usar kas simbolo ti baro a biag ken panagungar,” kuna ti Encyclopædia Britannica, idinto a nabayag metten a maar-aramat ti koneho kas simbolo ti kinabunga no maipapan iti panaganak. No kasta, nupay ngilngilinenda ti Easter kas panangrambak iti panagungar ni Kristo, iti kinaagpaysuanna maysa dayta a ritual dagiti agdaydayaw iti didiosen ti kinabunga. *
14 Anamongan ngata ni Jehova ti pannakausar ti narugit a ritual ti kinabunga a panglaglagip iti panagungar ti Anakna? Pulos a saan! (2 Corinto 6:17, 18) Kinapudnona, saan nga ibilbilin ti Kasuratan ken dina anamongan ti pananglaglagip iti panagungar ni Jesus. No kasta, nakaro a kinagulib ti panangrambak iti panagungar ni Jesus sa panaganan pay dayta iti Easter.
SAAN A NASANTUAN TI HALLOWEEN
15. Ania ti namunganayan ti Halloween, ken ania ti mabalin a kaipapanan ti napilida a petsa a mangrambak iti dayta?
15 Paset ti panangrambak iti Halloween dagiti agkakalaad a dekorasion ken aksesoria a kas kadagiti maskara ti mangkukulam, kaibaan, ken dadduma pay. Naggapu ti sao a Halloween iti Ingles a termino nga “All Hallows’ Eve” wenno bisperas ti Todos Los Santos. Mabalin a matunton ti namunganayan ti Halloween kadagiti nagkauna a Celt iti Britania ken Ireland. Iti kabus a kaasitgan iti Nobiembre 1, selselebraranda idi ti piesta ti Samhain, a kayatna a sawen, “Pagpatinggaan ti Kalgaw.” Patienda nga iti panawen ti Samhain, maikkat ti bangen iti nagbaetan dagiti tattao ken ti lubong dagiti di katatauan ket dagiti nasayaat ken dakes nga espiritu agdakiwasda ditoy daga. Ipapanda a ti kararua dagiti natay agsublida kadagiti pagtaenganda. Tapno maay-ayo dagitoy a kararua, mangyatang dagiti pamiliada iti taraon ken inumen. No ngarud agkawes ken agmaskara dagiti ubbing iti kasla al-alia wenno mangkukulam, mamalaybalayda sada butbutngen ti bumalay nga adda aramidenda kenkuana a dakes no saan a mangted iti makan, dida ammo a tagtaginayonenda dagiti ritual ti Samhain.
PAGTALINAEDENYO A DI NATULAWAN TI KASARYO
16, 17. (a) Apay a dagiti agnobio a Kristiano nga agplanplano nga agkallaysa rumbeng a tingitingenda no dagiti kostumbre iti kasar iti lugarda ket maitunos met laeng kadagiti prinsipio ti Biblia? (b) Mainaig kadagiti kostumbre a kas iti panagiwaris iti bagas ken dadduma pay, ania ti rumbeng nga ikabilangan dagiti Kristiano?
16 Iti saanen a mabayag, “nikaanoman awanto ti mangngeganen [iti Babilonia a Dakkel] a timek ti nobio ken ti nobia.” (Apocalipsis 18:23) Apay? Ti maysa a rason ket gapu kadagiti espiritistiko nga aramid ti Babilonia a Dakkel a makatulaw iti panagasawa manipud iti aldaw ti kasar.—Marcos 10:6-9.
17 Nadumaduma dagiti kostumbre iti kada pagilian. Kasla awan pagdaksan ti dadduma kadagita ngem mabalin a namunganayda kadagiti Babiloniko nga aramid a nairanta a mangyeg iti ‘naimbag a gasat’ kadagiti agkasar wenno kadagiti sangailida. (Isaias 65:11) Maysa kadagita a tradision ti panagiwaris iti bagas wenno dadduma pay a mabalin nga iwaris. Mabalin a namunganay daytoy a kostumbre iti kapanunotan a ti taraon maay-ayona dagiti dakes nga espiritu ken dayta ti manglapped kadakuada tapno saanda a dangran ti nobio ken nobia. Kanayonanna, nabayagen a misterioso nga inanaigda ti bagas iti kinabunga, kinaragsak, ken kinapaut. Nabatad nga amin nga agtarigagay nga agtalinaed iti ayat ti Dios masapul nga iwaksida dagiti kasta a natulawan a kostumbre.—2 Corinto 6:14-18.
18. Ania dagiti prinsipio ti Biblia a rumbeng a mangiwanwan kadagiti agkasar ken kadagiti naimbitaran a dumar-ay iti kasar?
18 Dagiti adipen ni Jehova liklikanda met dagiti nailubongan nga aramid a mabalin a mangikkat iti Nakristianuan a dignidad dagiti seremonia ken padaya iti kasar wenno makasair iti konsiensia ti dadduma. Kas pagarigan, liklikanda ti agibaga kadagiti makapasakit a sasao wenno seksual a pamasagid ken liklikanda ti agangaw wenno agkomento iti makapabain kadagiti kakaskasar ken kadagiti dimmar-ay. (Proverbio 26:18, 19; Lucas 6:31; 10:27) Liklikanda met ti nakaen-engrande a padaya a mangyanninaw, saan nga iti kinaemma, no di ket iti “panangiparammag iti sanikua a pagbiag ti maysa.” (1 Juan 2:16) No agplanoka iti kasar, dimo liplipatan a kayat ni Jehova a pagragsakamto a lagipen dayta a naisangsangayan nga aldaw iti biagmo nga awan panagbabawim. *
PANAG-TOAST—ADDA KADI NARELIHIOSUAN A KAIPAPANANNA?
19, 20. Ania ti kinuna ti maysa a sekular a libro maipapan iti namunganayan ti panag-toast, ken apay a saan nga anamongan dagiti Kristiano dayta a kostumbre?
19 Kadawyan ti panag-toast kadagiti kasar ken iti dadduma pay a sosial nga okasion. Kinuna ti 1995 International Handbook on Alcohol and Culture: “Ti panag-toast . . . ket nalabit sekular a kostumbre a nagtaud iti nagkauna a kaugalian a panangyatang iti sagrado a likido kadagiti didiosen . . . a kasukat ti kiddaw, kararag a nagupgop kadagiti sasao a ‘manayon koma ti biagmo!’ wenno ‘kanayon koma a nasalun-atka!’”
20 Pudno nga adu a tattao ti nalabit saan a mangibilang iti panag-toast kas narelihiosuan wenno inaanito a tignay. Kaskasdi, ti kostumbre a panangitag-ay iti baso ti arak ket mabalin a maibilang a panagkiddaw iti bendision ti “langit” nga ayan ti puersa a nabilbileg ngem iti tao. Saan dayta a maitunos iti isursuro ti Biblia.—Juan 14:6; 16:23. *
“DAKAYO A MANAGAYAT KEN JEHOVA, GURAENYO TI DAKES”
21. Uray pay no awan ti pakainaiganda iti relihion, aniada a nalatak a selebrasion ti liklikan dagiti Kristiano, ken apay?
21 Adda dagiti pagilian a mangsupsuporta kadagiti tinawen a karnabal wenno piesta a mangipabpabuya kadagiti naalas a sala ken mabalin a pangrambak pay ketdi kadagiti estilo ti panagbiag dagiti bakla ken tomboy. Dayta ti mangyanninaw iti panagrakaya dagiti pagalagadan ti lubong iti kaaldawantayo, nga itantandudo ti Babilonia a Dakkel, direkta man wenno saan. Maiparbeng kadi para iti maysa a ‘mangay-ayat ken Jehova’ ti dumar-ay wenno agbuya kadagita a piesta? No aramidenna dayta, ipakpakitana kadi nga agpayso a kagurana ti dakes? (Salmo 1:1, 2; 97:10) Anian a nasaysayaat nga amang a tuladentayo ti salmista a nangikararag iti kastoy: “Iliklikmo dagiti matak manipud panangkita iti awan pategna”!—Salmo 119:37.
22. Kaano a mabalin nga ikeddeng ti maysa a Kristiano, maibatay iti konsiensiana, no isu ket makiraman wenno saan iti maysa a pasken?
22 Kadagiti panawen dagiti nailubongan a selebrasion, masapul nga annadan ti maysa a Kristiano ti konduktana di la ket pagarupen dagiti sabsabali nga isu ket makiramraman kadagita a selebrasion. Insurat ni Pablo: “Uray no mangmangan wenno umin-inum wenno agar-aramidkayo iti aniaman pay a banag, aramidenyo ti amin a bambanag a maipaay iti dayag ti Dios.” (1 Corinto 10:31; kitaem ti kahon a “ Nainsiriban a Panagdesision.”) Iti sabali a bangir, no ti maysa a kostumbre wenno selebrasion ket nalawag nga awan pakainaiganna iti relihion, saan a paset ti napolitikaan wenno patriotiko nga okasion, ken awan ti masalungasing a prinsipio ti Biblia, adda iti tunggal Kristiano a mangikeddeng no makiraman iti dayta wenno saan. Ngem nasken met nga ikabilanganna ti rikna dagiti sabsabali tapno saan a makaitibkol.
IDAYDAYAWMO TI DIOS ITI SAO KEN ARAMID
23, 24. Kasanotayo a mailawlawag a naimbag ti maipapan kadagiti nalinteg a pagalagadan ni Jehova?
23 Ibilang ti adu a tattao dagiti nalatak a selebrasion a nangnangruna kas gundaway tapno makaduada ti pamilia ken dagiti gagayyemda. Gapuna, no adda mangipagarup a kinaawan ayat wenno nainget unay ti Nainkasuratan a takdertayo, mabalintayo a sitatanang nga ilawlawag a napateg kadagiti Saksi ni Jehova dagiti makapabileg a panagtitipon ti pamilia ken gagayyem. (Proverbio 11:25; Eclesiastes 3:12, 13; 2 Corinto 9:7) Pagragsakantayo ti makikadua kadagiti ay-ayatentayo kadagiti sabali a tiempo iti intero a tawen, ngem gapu iti ayattayo iti Dios ken kadagiti nalinteg a pagalagadanna, ditay kayat a matulawan dagiti kasta a naragsak nga okasion gapu kadagiti kostumbre a di makaay-ayo iti Dios.—Kitaem ti kahon a “ Ti Pudno a Panagdayaw ti Kangrunaan a Mangyeg iti Rag-o.”
24 Dagiti punto iti Kapitulo 16 iti libro nga Ania a Talaga ti Isursuro ti Biblia? * ket sibaballigi a mairanranud ti dadduma a Saksi kadagiti sipapasnek nga agimtuod. Ngem laglagipem a ti panggeptayo isu ti panangdanon iti puso ti kasaotayo, saan ket a mangabak iti argumento. Nadayaw koma ngarud ti pannakisaritatayo, a taginayonentayo ti naalumamay a kababalin, ken “kankanayon koma a mabuyogan iti kinaparabur, natemplaan iti asin” ti panagsaotayo.—Colosas 4:6.
25, 26. Kasano a matulongan dagiti nagannak dagiti annakda a mangpatanor iti pammati ken ayatda kenni Jehova?
25 Kas ad-adipen ni Jehova, adun ti naammuantayo. Ammotayo no apay nga adda dagiti banag a patien ken ar-aramidentayo idinto ta liklikantayo ti dadduma. (Hebreo 5:14) Gapuna, dakayo a nagannak, isuroyo dagiti annakyo nga agrason maibatay kadagiti prinsipio ti Biblia. No aramidenyo dayta, mapabilegyo ti pammatida, matulonganyo ida a mangipaay iti Nainkasuratan a sungbat kadagidiay agimtuod maipapan iti pammatida, ken maipanamnamayo kadakuada ti ayat ni Jehova.—Isaias 48:17, 18; 1 Pedro 3:15.
26 Dagiti amin nga agdaydayaw iti Dios “buyogen ti espiritu ken kinapudno” saanda laeng a liklikan dagiti di nainkasuratan a selebrasion no di pay ket ikagumaanda ti agbalin a mapagtalkan iti amin nga aspeto ti biagda. Iti tiempotayo, adu ti agkuna a saan a praktikal ti agbalin a mapagtalkan. Ngem kas makitatayo iti sumaganad a kapitulo, kanayon a kasayaatan ti daldalan ti Dios.
^ par. 3 Kitaem ti kahon a “ Rumbeng Kadi a Makiramanak iti Selebrasion?” Adu nga espesipiko a “nasantuan” nga al-aldaw ken selebrasion ti nailista iti Watch Tower Publications Index, nga impablaak dagiti Saksi ni Jehova.
^ par. 5 Maibatay iti kronolohia ti Biblia ken sekular a historia, mabalin a nayanak ni Jesus idi 2 K.K.P. iti bulan dagiti Judio a maawagan iti Etanim a katupag ti Setiembre/Oktubre no iti agdama a kalendariotayo.—Kitaem ti Insight on the Scriptures, Tomo 2, panid 56-7, nga impablaak dagiti Saksi ni Jehova.
^ par. 11 Kitaem ti kahon a “ ‘Nasantuan’ nga Al-aldaw ken Satanismo.”
^ par. 11 Sagudayen ti Linteg ti tulag a no malpas nga aganak ti maysa a babai, masapul a mangipaay ken Jehova iti daton gapu iti basol. (Levitico 12:1-8) Ipalagip dayta a bilin ti nasaem a kinapudno nga ipatpatawid dagiti tao ti basol kadagiti annakda. Nakatulong met dayta kadagiti Israelita a maaddaan iti balanse a panangmatmat iti pannakayanak ti ubing ken mabalin a nanglapped kadakuada a mangannurot kadagiti napaganuan a kostumbre iti panagkasangay.—Salmo 51:5.
^ par. 13 Ti Eostre (wenno Eastre) ket maysa met a diosa ti kinabunga. Sigun iti The Dictionary of Mythology, “adda koneho daytoy iti bulan a kaay-ayo-na dagiti itlog. No dadduma, isu ket mailadawan nga addaan iti ulo ti koneho.”
^ par. 18 Kitaem ti tallo nga artikulo maipapan iti kasar ken sosial a panagtitipon iti Ti Pagwanawanan, Oktubre 15, 2006, panid 18-31.
^ par. 20 Kitaem Ti Pagwanawanan a Pebrero 15, 2007, panid 30-1.
^ par. 24 Impablaak dagiti Saksi ni Jehova.
Ammuem ti Ad-adu Pay
Ti Ari Guggugoranna ti Ili ti Dios iti Naespirituan
Ania ti pagpadaan ti Krismas ken krus?


text:
SALUDSOD DAGITI AGTUTUBO
Panamarsua Wenno Ebolusion?
—Paset 1: Apay a Mamati iti Dios?
Panamarsua wenno ebolusion?
Mamatika kadi a pinarsua ti Dios ti amin a banag? No wen, saanka nga agmaymaysa; adu nga agtutubo (ken adulto) ti mamati met a kas kenka. Ngem kuna ti dadduma a timmaud ti biag ken ti uniberso babaen iti ebolusion
Ammom kadi? Masansan nga alisto nga ibaga agpadpada dagiti mamati iti ebolusion ken panamarsua no ania ti patpatienda. Ngem kinaagpaysuanna, dida ammo no apay a mamatida iti dayta.
Mamati ti dadduma iti panamarsua gapu ngamin ta dayta ti maisursuro iti simbaanda.
Adu ti mamati iti ebolusion gapu laeng ta dayta ti maisursuro iti eskuelaanda.
Makatulong kenka daytoy a serye dagiti artikulo a mangpapigsa iti panamatim iti panamarsua ken mailawlawagmo dayta. Ngem masapul nga isaludsodmo nga umuna iti bagim ti maysa a simple a saludsod:
Apay a mamatiak iti Dios?
Apay a napateg dayta a saludsod? Ngamin, paregtaennaka ti Biblia nga usarem ti isipmo, ti ‘pannakabalinmo nga agrason.’ (Roma 12:1) Kaipapananna a ti panamatim iti Dios ket saan la koma a naibasar iti
emosion (Panagriknak ket adda a talaga ti natantan-ok a mannakabalin)
impluensia ti sabsabali (Relihioso dagiti kalugarak)
pannakapilit (Pinadakkeldak dagiti nagannakko a mamati iti Dios
—ta no saan)
Imbes ketdi, masapul a kombinsidoka a mismo nga adda Dios ken rumbeng nga adda dagiti nainkalintegan a rasonmo iti dayta.
Ania ngarud ti pakakombinsiram nga adda Dios? Ti worksheet nga “Apay a Mamatiak iti Dios?” ti mangpapigsa iti kombiksionmo. Nalabit makitam pay a makatulong ti panangusigmo iti sungbat ti dadduma nga agtutubo iti dayta a saludsod.
“No addaak iti klase a dumdumngeg iti eksplanasion ti titsermi maipapan iti panagandar ti bagitayo, diak pulos agduadua iti kaadda ti Dios. Adda usar ti tunggal paset ti bagi agingga iti kabassitan a detalye, ken masansan a ditay mapupuotan ti panagandar dagita. Talaga a nakaskasdaaw ti bagi ti tao!”
—Teresa.
“No adda makitak a nangato a pasdek, pangpasiar a barko, wenno kotse, isaludsodko iti bagik, ‘Asino ti nangaramid iti dayta?’ Kas pagarigan, dagiti laeng intelihente a tattao ti makaaramid iti lugan, ta nagadu a babassit a piesa ti masapul nga eksakto ti panaggarawda tapno agandar ti intero a lugan. Ket no adda nangdisenio kadagiti lugan, kasta met laeng kadatayo a tattao.”
—Richard.
“No maamirismo a ginasut a tawen sakbay a naawatan dagiti kasisiriban a tattao ti maipapan kadagiti kabassitan a paset ti uniberso, saan ngarud a pulos a nainkalintegan a panunoten nga awan ti masirib a nangpataud iti uniberso!”
—Karen.
“Idi inadalko a naimbag ti siensia, kasla ad-addan a saan a nakappapati ti ebolusion. Kas pagarigan, pinampanunotko ti matematikal a kinaumiso dagiti adda iti nakaparsuaan ken ti kinanaisangsangayan dagiti tattao, agraman ti kinapateg ti panangammotayo iti kinasiasinotayo, nagtaudantayo, ken pagturturongantayo. Panggep ti ebolusion nga ilawlawag amin dagita a banag kadagiti termino a nainaig kadagiti animal, ngem dina pulos mailawlawag no apay a naisangsangayan dagiti tattao. Para kaniak, dakdakkel a ‘pammati’ ti kasapulan iti panamati iti ebolusion ngem iti panamati iti maysa a Namarsua.”
—Anthony.
Ti panangilawlawagko iti pakakombinsirak
Kasanon no uy-uyawendaka dagiti kaklasem gapu iti panamatim iti saanmo a makita? Kasanon no kunada a “napaneknekanen” ti siensia nga umiso ti ebolusion?
Umuna, agtalekka iti patpatiem. Dika agdanag wenno agbain. (Roma 1:
Saanka nga agmaymaysa; adu pay laeng ti mamati iti Dios. Karaman kadakuada dagiti intelihente unay ken propesional a tattao. Kas pagarigan, adda dagiti sientista a mamati nga adda Dios.
No kuna dagiti tattao a saanda a mamati iti Dios, ti talaga a kaipapanan dayta no dadduma ket dida maawatan ti Dios. Imbes a mangibagada iti ebidensia a mangsuportar iti panangmatmatda, mangpataudda kadagiti saludsod a kas iti, “No adda Dios, apay nga ipalpalubosna ti panagsagaba?” No ar-arigen, pagbalbalinenda nga intelektual nga isyu ti emosional nga isyu.
Adda ‘naespirituan a kasapulan’ dagiti tattao. (Mateo 5:3) Karaman iti dayta ti panagkasapulan a mamati iti Dios. Isu a no adda mangibaga nga awan ti Dios, dayta a tao
—saan a sika —ti makinresponsabilidad a mangilawlawag no apay a kasta ti konklusionna. —Roma 1: 18- 20.
Talaga a nainkalintegan ti panamati iti Dios. Maitunos dayta iti napaneknekanen a kinapudno a ti biag ket saan a tumaud a bukbukodna. Awan a pulos ti ebidensia a mangsuporta iti kapanunotan a basta timmaud lattan ti biag manipud iti banag nga awan biagna.
Ania ngarud ti ibagam no adda mangkuestion iti panamatim iti Dios? Usigem ti sumagmamano a posibilidad.
No adda agkuna: “Dagiti laeng awan adalna ti mamati iti Dios.”
Mabalin nga isungbatmo: “Talaga kadi a mamatika iti dayta? Siak, saan. Kinapudnona, idi nasurbey ti nasurok a 1,600 a propesor ti science iti nadumaduma a de kalidad nga unibersidad, 33% ti saan a nangibaga a dida pulos mamati iti Dios wenno agduaduada nga adda Dios. * Kayatmo a sawen, saan nga intelihente dagita a propesor gapu ta mamatida iti Dios?”
No adda agkuna: “No adda Dios, apay a nakaro unay ti panagsagaba iti lubong?”
Mabalin nga isungbatmo: “Nalabit ti kayatmo a sawen ket dimo maawatan no kasano ti panagtignay ti Dios
Salaysayen ti sumaganad nga artikulo iti daytoy a serye no apay a ti ebolusion ket saan a makaipaay iti makapnek a panangilawlawag maipapan iti kaaddatayo.
^ par. 32 Reperensia: Social Science Research Council, “Religion and Spirituality Among University Scientists,” ni Elaine Howard Ecklund, Pebrero 5, 2007.


text:
Nalapdan ti Panagpakamatay Idiay Sky Tower
Timmulong ti 80 anyos a Saksi ni Jehova a ni Graham Browne a nangkombinsir iti adda diperensia ti isipna a lalaki a saan a tumpuak iti 328 a metro ti kangatona a Sky Tower iti Auckland, New Zealand. “Idi imbaga ti lalaki a kayatna a makasarita ti maysa kadagiti Saksi ni Jehova,” kinuna ni Graham, “inawagandak dagiti polis tapno kiddawenda a tumulongak.
“Insuot kaniak dagiti empleado ti Sky Tower ti safety harness ken ginalutanda ti Bibliak iti atiddog a tali. Idi kuan, impandak dagiti polis iti makinruar a viewing platform a 192 a metro ti kangatona. Naglamiis ti pul-oy ti angin iti aglawlaw ti tower. Ti lalaki a kayatnan ti tumpuak ket nakauyaoy dagiti sakana a nakatugaw iti akikid a pagnaan iti di unay adayo kaniak .
“Impukkawko a maysaak a Saksi ni Jehova ken kayatko ti tumulong. Kalpasan ti naulimek a panagkararagko, linuktak ti Bibliak ket nangrugiak nga agsao.
“Imbagak ti maipapan iti kinasagrado ti biag. Tema dayta ti nabiit pay a palawagko iti Kingdom Hall-mi.
“ ‘Napategka iti imatang ti Dios,’ kinunak, ‘ken inikkannaka iti nagpateg a sagut—ti biagmo. Ipakitam koma kenkuana nga ipatpategmo dayta a sagut. Pangngaasim, umayka ditoy likud ti safety fence.’
“Binasak met ti sumagmamano a teksto iti Biblia, agraman ti Juan 3:
“ ‘Isu nga ay-ayatennaka ti Dios ken kayatna nga agbiagka,’ kinunak kenkuana.
“Idi damo, kasla saan a dumdumngeg ti lalaki. Isu a siuulimek a nagkararagak ken Jehova a sapay koma ta makombinsirko a di tumpuak. Di nagbayag, nagin-inayad a timmakder sa immasideg kaniak. Mariribukan unay.
“ ‘Itay nabiit, adda dagiti Saksi ni Jehova nga immay iti balayko ngem pinapanawko ida,’ kinunana. ‘Makonkonsiensiaak unay. Sapay koma ta mapakawannak.’
“ ‘Ammom, kasta met ti inaramid ti dadduma kadakami sakbay a nagbalinkami a Saksi,’ impatalgedko kenkuana. ‘Sigurado a mapakawannaka ni Jehova.’
“ ‘Agyamanak,’ insungbatna, ‘tumalna met laengen ti panunotko.’
“ ‘Ammom, talaga a madanaganak para kenka,’ intuloyko. ‘Naka-safety harness-ak, ngem no maikagliska, mapukaw ti nagpateg a biagmo. Sigurado a malidayan no kua ni Jehova. Isu a pangngaasim ta umayka ditoy safety fence.’
“Kimmalma met laengen ti langana. ‘Sige,’ insungbatna. ‘Umayak ditan.’
“Idi adda isunan iti viewing platform, insigida nga inasistiran dagiti polis iti natalged a disso. Agarup maysa nga oras met ti panagtungtongmi.”
Talaga a maseknan dagiti Saksi ni Jehova kadagiti tattao, nangruna kadagiti marirriribukan. Iti intero a lubong, us-usarenda ti Biblia tapno iranud ti namnama ken liwliwa. Ipaspasiguradoda kadagiti tattao a pudno a maseknan ti Dios.


text:
1964
Ti 1964 ket maysa a tupuak a tawen a nangrugi iti aldaw ti Mierkoles iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Enero[urnosen | urnosen ti taudan]
- Enero 7 – Nicolas Cage, Amerikano nga aktor
- Enero 17 – Michelle Obama, Umuna a Balasang ti Estados Unidos
Abril[urnosen | urnosen ti taudan]
- Abril 7 – Russell Crowe, naiyanak idiay Baro a Selanda nga Australiano nga aktor
Mayo[urnosen | urnosen ti taudan]
- Mayo 29 – Jestoni Alarcon, Filipino nga aktor ken politiko
Hulio[urnosen | urnosen ti taudan]
- Hulio 26 – Sandra Bullock, Amerikana nga aktres
Oktubre[urnosen | urnosen ti taudan]
- Oktubre 4– Francis Magalona, Filipino rapper (pimmusay 2009)
Pimmusay[urnosen | urnosen ti taudan]
- Pebrero 4 – Emilio Aguinaldo, Umuna a Presidente ti Filipinas (Naipasngay 1869)


text:
Pamplona, Camarines Sur
Ti Pamplona ket maysa a maika-4 a klase nga ili iti probinsia ti Camarines Sur iti Filipinas.
Dagiti baranggay[urnosen | urnosen ti taudan]
Ti Pamplona ket politikal a nabingbingay iti 17 a barbaranggay.[2]
- Batang
- Burabod
- Cagbibi
- Cagbunga
- Calawat
- Del Rosario
- Patong
- Poblacion
- Salvacion
- San Gabriel
- San Isidro
- San Rafael
- San Ramon
- San Vicente
- Veneracion (Taguilid)
- Tambo
- Tampadong
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Camarines Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Camarines Sur". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
12. Kasano nga Agbalinka a Gayyem ti Dios?
1 AGTULTULNOG KEN JEHOVA DAGITI GAGAYYEMNA
“Agtulnogkayo iti timekko, ket agbalinakto a Diosyo, ket dakayo agbalinkayto nga ilik.”—Jeremias 7:23
Posible kadi nga agbalintayo a gayyem ti Dios?
Nagbalin a gayyem ni Jehova ni Abraham ta dimngeg iti Dios ken naaddaan iti pammati Kenkuana.
Tulongan ni Jehova dagidiay natulnog.
Ikkan ni Jehova dagiti gagayyemna iti pannakatarus.
Tulongan ni Jehova dagiti gagayyemna.
2 GAYYEM TI DIOS NI JOB KEN NAGTALINAED A MATALEK
“Iti isuamin daytoy saan a nagbasol ni Job wenno nangipabiang iti aniaman a banag a di umiso iti Dios.”
Ania dagiti dakes nga inaramid ni Satanas ken Job, ken ania ti reaksion ni Job?
Inakusaran ni Satanas ni Job a saanna nga ay-ayaten ti Dios ken bagina laeng ti pampanunotenna.
Pinalubosan ni Jehova ni Satanas nga alaenna ti amin nga adda ken Job. Pinagsakit pay ni Satanas ni Job iti nakaro.
Saan nga ammo idi ni Job no apay nga agpaspasar iti nakaro a rigat, ngem nagtalinaed a matalek.
3 IKAGUMAAN NI SATANAS NGA ITALLIKUDNAKA KEN JEHOVA
“Isuamin nga adda iti maysa a tao itednanto maigapu iti kararuana.”—Job 2:4
Ania dagiti ar-aramiden ni Satanas tapno madadaelna ti relasiontayo ken Jehova?
Al-allilawennatayo ni Satanas tapno agsukirtayo ken Jehova.
Ar-aramidenna ti amin tapno mariknatayo a saantayo a kualipikado nga agserbi ken Jehova.
Irurrurumen ken busbusorennatayo ni Satanas.
Piliem ti agtulnog ken Jehova ken agbalin a napudno a gayyemna. Pammaneknek dayta nga ulbod ni Satanas.
4 AGTULTULNOGTAYO KEN JEHOVA GAPU TA AY-AYATENTAYO ISUNA
“Daytoy ti kaipapanan ti ayat iti Dios, a tungpalentayo dagiti bilinna.”—1 Juan 5:3
Kasano nga agbalintayo a gayyem ni Jehova a Dios?
Ipakitam nga ay-ayatem ti Dios. Dayta ti tumulong kenka nga agbalin a natulnog.
Agtulnogka ken Jehova ket kanayonto a pagimbagam dayta.
Agtalekka a saan a pulos ipaaramid ni Jehova ti banag a saanmo a kaya nga aramiden.
Aramidem ti husto ket ikkannaka ni Jehova iti pigsa a kasapulam.


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Tinian
Watch Tower Bible and Tract Society
143 Jehovah St
BARRIGADA GU 96913
GUAM
+1 671-
Oras ti Opisina
Lunes agingga iti Biernes
8:00 a.m. agingga iti 5:00 p.m.


text:
Herbert Hoover
Ni Herbert Clark Hoover (Agosto 10, 1874 – Oktubre 20, 1964) ket isu idi ti Maika-31 a Presidente iti Estados Unidos (1929–1933). Ni Hoover idi ket kasisigud a maysa a propesional ti panagmina nga inhenniero ken mannurat. A kas ti Sekretario ti Komersio ti Estados Unidos idi panawen ti 1920 babaen ni Presidente Warren Harding ken Calvin Coolidge, isu ket nangiparang-ay kadagiti pagkakaduaan a nagbaetan ti gobierno ken negosio babaen ti paset ti "ekonomiko a panagpabaro". Idi panagbutos ti presidente idi 1928, ni Hoover ket nalaka a nangabak ti Republikano a nominasion, urayno awan ti sigud a pannakasanayna ti nabutosan nga opisina. Ni Hoover ket isu ti kinaudi a sekretario ti gabinete a nabutosan a Presidente ti Estados Unidos, ken ti maysa laeng kadagiti dua a Presidente (kaduana ni William Howard Taft) a nabutosan nga awan ti sigud nga elektoral a pannakasanayna wenno nangato a ranggo ti milisia. Ti Amerika ket nabaknang ken optimistiko iti dayta a panawen ken daytoy ket nangipan ti guedday a panagballigi ti kinasuppiatna a ni Al Smith.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Kategoria:Herbert Hoover iti Wikimedia Commons


text:
Pieter Zeeman
Ni Pieter Zeeman (Olandes: [ˈzeːmɑn]; 25 Mayo 1865 – 9 Oktubre 1943) ket maysa idi nga Olandes a pisiko a nakibinningay iti Premio Nobel idi 1902 iti Pisika kenni Hendrik Lorentz para iti pannakaduktalna iti epekto ni Zeeman.
Kinaubing ken kina-agtutubo[urnosen | urnosen ti taudan]
Ni Pieter Zeeman ket naipasngay idi idiay Zonnemaire, ti bassit nga ili idiay isla ti Schouwen-Duiveland, Olanda, ken ni Catharinus Forandinus Zeeman, ti ministro ti Nareporma a Simbaan ti Olanda, ken ni Willemina Worst.
Isu ket nagbalin nga interesado iti pisika iti nasapa a tawen. Idi 1883 ti Aurora borealis ket napasamak a nakita idiay Olanda. Zeeman, idi ket estudiante iti nangato a pagadalan idiay Zierikzee, ken nagaramid ti panangiladawan ken deskripsion iti penomenon ken intedna daytoy iti Nature, nga idi met ket naipablaak. Ti editor ket dinayawna "dagiti naannad a panagpalpaliiw Ni Propesor manipud ti obserbatoria idiay Zonnemaire".
Kalpasan ti panagturpos iti nangato a panagadal idi 1883 isu ket napan idiay Delft para iti suplementario nga edukasion kadagiti pagsasao a klasiko, nga idi ket nasken para it ipanaserrek iti Unibersidad. Isu ket naggian idiay balay ni Dr J.W. Lely, kumadua a prinsipal iti himnasio ket kabsat a lalaki ni Cornelis Lely, ken isu ti akinrebbeng para iti konsepto ken realisasion iti Zuiderzee Works. Bayat nga adda idiay Delft, isu ket immmuna a nakaammo kenni Heike Kamerlingh Onnes, nga isu ti nagbalin idi a nagbalakad kaniana iti tesis.


text:
Vladimir Lenin
Ni Vladimir Ilyich Lenin (Ruso: BлaдиMиp Илbич ЛeHиH (tulong·paammo); 22 Abril [D.E. 10 Abril] 1870 – 21 Enero 1924) ket maysa idi a Ruso a Marxista a rebolutionario ken omunista a politiko nga isu ti nangidaulo ti Oktubre a Rebolusion iti 1917. A kas maysa adaulo iti Bolsheviks, indauloanna ti estado ti Sobiet idi pakauna a tawen iti (1917–1924), idi nakilaban tapno makaipatakder ti panagtengngel iti Rusia iti Sibil a Gubat ti Rusia ken nagobra a nagpartuat ti maysa a sosialista a sistema ti ekonomia.
A kas maysa a politiko, ni Lenin ket maysa idi a naikamo nga orador, a kas maysa a sientista ti politika dagiti adu a teoriana ken dagiti pilosopiko a panagrangrang-ay iti Marxismo ket nagpataud ti Marxismo–Leninismo, ti pragmatiko a Ruso a panakaiyatanup iti Marxismo.[1]
Dagiti nagibasaran[urnosen | urnosen ti taudan]
- ^ TpиyMф и Tpareдия - И. B. CTaлиH: пoлиTичeckий пopTpeT. (Panagballigi ken Trahedia - I. V. Stalin : Politikal a Pannakailadawan) ДMиTpий BoлkoroHoB (Dmitriy Volkogonov). Libro 1, Paset 1, PP. 95 - 114. HoBocTи Publications. Moscow. 1989.